Između čekića i nakovnja velikih sila | umitrovic.info\numitrovic / septembar 8, 2017\n„U poslednjih nekoliko nedelja, situacija se promenila“, objasnio je izraelski premijer Benjamin Netanjahu razloge zbog kojih je „iznenada“ došao u Soči, letovalište na Crnom moru, kako bi se susreo sa ruskim predsednikom Vladimirom Putinom. „Postoji značajna mogućnost međunarodne pobede nad Islamskom državom u Siriji. I to je dobro. Ali loše je to što se Iran aktivno i redovno infiltrira u područja koja Daeš napušta“, dodao je Netanjahu, i time ukazao da je glavna tema razgovora dvojice lidera bila aktuelna situacija u Siriji.\nIzraelski premijer poručio je u Sočiju da je njegova zemlja spremna da interveniše i vojno kako bi se sprečilo širenje iranskog uticaja, kao i da bilo kakav mir u Siriji mora uključivati i potpuno povlačenje svih iranskih snaga sa tog područja. „Iran već ima popriličnu kontrolu nad Irakom, Jemenom i velikim delom i nad Libanom. Ne možemo zaboraviti kako Iran istovremeno preti da će uništiti Izrael. Protivimo se iranskom ukopavanju u Siriji i protiv ove pretnje branićemo se svim raspoloživim sredstvima“, poručio je Netanjahu nakon sastanka sa Putinom.\nVladimir Putin nije javno odgovorio na komentare izraelskog premijera o Iranu, pošto Rusija tu zemlju smatra jednim od ključnih partnera u rešavanju sirijske krize, ali je ruski ambasador u Izraelu poručio kako će Rusija „imati izraelske interese na umu“ kada je o Siriji reč.\n„Džeruzalem post“ navodi da je istu poruku o mogućoj unilateralnoj vojnoj intervenciji u Siriji izraelska strana predočila i Americi, i to svega nedelju dana pre susreta sa ruskim predsednikom. Delegacija visokih izraelskih bezbednosnih zvaničnika poslata je u Vašington kako bi osigurala da će SAD izraelski zahtev za punim povlačenjem iranskih snaga iz Sirije uvrstiti u neki budući mirovni sporazum. Izgleda, međutim, da su po tom pitanju nade Izraela bile hladno dočekane, jer Amerika, navodno, nije čvrsto obećala da će u jedan takav dokument uvrstiti i ovaj izraelski zahtev.\nPosle razgovora sa ruskim predsednikom u Sočiju, Benjamin Netanjahu požurio je natrag u domovinu na sastanak sa izaslanicima iz Bele kuće koje je predvodio uticajni Trampov savetnik i zet Džared Kušner. Iako suprug Trampove ćerke Ivanke nema praktično nikakvog iskustva u diplomatiji i međunarodnim odnosima, predsednik SAD ga je postavio da bude njegov glavni pregovarač za Bliski istok. Tokom svoje treće posete regionu Kušner se sastao sa liderima Saudijske Arabije, Ujedinjenih Arapskih Emirata, Egipta, Jordana, Izraela i Palestinske uprave, mada nije baš sasvim jasno koji je bio cilj te posete. Tramp još nije obelodanio svoju viziju napretka mirovnog procesa između Izraela i Palestine, niti je predočio „mapu puta“ kojom bi se iznova definisala američka bliskoistočna politika.\nZET U AKCIJI: Možda je Džared Kušner svojom „šatl-diplomatijom“ samo želeo da ispipa teren i još jednom potvrdi načelnu Trampovu posvećenost u pronalasku trajnog rešenja za dugotrajni izraelsko-palestinski sukob. Nakon sastanka sa Kušnerom, Netanjahu je izjavio da je takav dogovor „u našem dometu“ i obećao je da će raditi sa Trampovom administracijom radi „unapređenja mira, stabilnosti i sigurnosti u našem regionu“. Američki „Vašington post“ naveo je da je Kušner na bliskoistočnoj turneji od arapskih saveznika tražio da pokušaju da ubede palestinski pokret Hamas da napravi dogovor sa palestinskim predsednikom Mahmudom Abasom. Time bi se ostvario cilj „ponovnog ujedinjenja Gaze sa palestinskim vlastima“, a Palestinci bi imali jedinstvenu vladu, što bi olakšalo dogovor sa Izraelom.\nKatarska stanica „Al Džazira“ postavila je, međutim, pitanje da li palestinska uprava zaista može prihvatiti Trampovog zeta kao posrednika između njih i Izraelaca, jer je i sâm Kušner odrastao u porodici religioznih Jevreja koja je „investirala u nelegalnu izgradnju izraelskih naselja“ na okupiranoj Zapadnoj obali. Takođe, Palestincima bi mogle biti sporne i bliske porodične veze Džareda Kušnera sa izraelskim premijerom Netanjahuom, koji je tokom posete Americi čak i prespavao u domu Kušnerovih u Nju Džersiju.\nOsim neiskustva, Trampovom zetu zamera se i to što zbog bliskosti sa američkim predsednikom sprovodi „paralelnu“ spoljnu politiku, a svoje aktivnosti ne koordinira sa američkim Stejt departmentom. Američki mediji već duže vreme spekulišu da postoji skriveni, ali tinjajući sukob između američkog ministarstva spoljnih poslova i Bele kuće, upravo zbog Kušnera i njegove političke „autonomije“. U tom sukobu, stranu Stejt departmenta i državnog sekretara Reksa Tilersona navodno sve više podržava i ministar odbrane Džejms Matis. Posebno se to videlo na primeru nedavne blokade Katara od strane šest arapskih zemalja, koju ni Tilerson ni Matis nisu priželjkivali. „Ne verujem da će to imati neki značajan, ako i bilo kakav uticaj, na zajedničku borbu protiv terorizma u regionu ili u svetu“, rekao je američki državni sekretar da bi sa šefom Pentagona pokrenuo sveobuhvatnu akciju kojom bi se ublažila blokada Katara.\nUticajni politički žurnal „Ameriken konzervativ“ naveo je da je Donald Tramp, dok su državni sekretar i ministar odbrane SAD pozivali na smirivanje situacije, javno izjavio da je „Katar dobro poznat kao sponzor terorista“. Spekuliše se i da je iza takve oštre Trampove retorike stajao upravo Džared Kušner, koji gaji bliska prijateljstva sa uticajnim predstavnicima Saudijske Arabije i Emirata. Američki žurnal upozorio je i da se blokadom Katara „promenila cela geopolitička situacija na Bliskom istoku“. „Turska je odmah pružila podršku Kataru, a i Iran je preduzeo korake da olakša blokadu“, čime se „stvorila tursko-katarsko-iranska alijansa, podržana od strane Rusije“.\nOPTUŽBE ZA KORUPCIJU: Osim što brine kako će se razvijati postkonfliktna situacija u Siriji, premijer Izraela ima pune ruke posla i kod kuće, jer izraelska policija već duže vreme sumnja da je Netanjahu umešan u korupciju i proneveru. Nekoliko meseci policija istražuje optužbe protiv premijera, među kojima su i one da je primao skupe poklone od bogatih biznismena i da se dogovarao sa izdavačem izraelskog lista „Jediota ahronota“ da povoljnije izveštava o njemu, u zamenu za smanjenje uticaja provladinih dnevnih novina „Izrael hajom“.\nIzraelski premijer optužbe je nazvao „lovom na veštice“ i optužio političku opoziciju, levicu i medije koji prenose „lažne vesti“ da su se udružili kako bi ga zbacili sa vlasti, jer ne mogu drugačije da ga pobede. Izraelska ministarka pravde Ajelet Šaked izjavila je da, za razliku od ministara, premijer ne mora da podnese ostavku čak i ako bude optužen za korupciju. Slučajnost ili ne, tek početkom jula bivši izraelski premijer Ehud Olmert, koji je bio osuđen za primanje mita i korupciju, pušten je iz zatvora nakon što je mu je odbor koji odlučuje o uslovnom puštanju na slobodu za trećinu smanjio kaznu. Olmert je u zatvoru proveo 16 meseci.\nPolitika „jedine istinske demokratije na Bliskom istoku“, kako mnogi vole da opisuju Izrael, decenijama je bila oslonjena na diplomatsku, vojnu i finansijsku pomoć SAD, bez obzira na to ko je od američkih političara sedeo u Beloj kući. Međutim, u poslednjih nekoliko godina zbog tvrdokorne i beskompromisne politike desničarske vlade u Izraelu taj odnos je prilično zahladneo, posebno dok je Barak Obama bio predsednik Amerike. Vlada u Izraelu protivi se osnivanju palestinske države, nastavlja da gradi sporna jevrejska naselja na okupiranim teritorijama i bila je najglasniji kritičar nuklearnog sporazuma šest velikih sila sa Iranom.\nOd Donalda Trampa zvanični Tel Aviv je očekivao da raskrsti sa „pomirljivom“ politikom njegovog prethodnika Baraka Obame, što je Tramp u kampanji za šefa države gorljivo najavljivao. Ophrvan problemima kod kuće, američki predsednik još uvek se nije ozbiljnije pozabavio obećanjima olako datim Izraelu, među kojima je i ono da će premestiti ambasadu SAD iz Tel Aviva u Jerusalim, i da će formalno priznati Jerusalim kao glavni grad Izraela.\n(Ovaj tekst objavljen je u nedeljniku “Vreme” od 31. avgusta 2017.)\nseptembar 8, 2017 u Svet. Oznake:Americki interes na Bliskom istoku, Barak Obama, Benjamin Netanjahu, Bliski istok, Donald Tramp, Dzared Kusner, Iranski uticaj u Siriji, Predsednik Rusije Vladimir Putin, Premijer Izraela, Rat u Siriji, Vladimir Putin\n← Niskobudžetni terorizam\nEU i kvote: Bitka tek počinje →


Press Online :: Tehnologija :: Mobilkom početkom juna počinje da radi u Srbiji\nTreći operater mobilne telefonije u Srbiji, austrijski "Mobilkom" počeće da radi početkom juna, potvrdio je danas u Barseloni predsednik uprave te kompanije Boris Nemšić.\nOn je novinarima na Svetskom kongresu 3GSM kazao da je do sada zaposleno 100 od planiranih 300 radnika, da je izvesno da će koristiti broj 061, kao i da će od Republičke agencije za telekomunikaciju verovatno tražiti i pozivni broj 060.\n"Mobilkom Austrija" dobio je 1. decembra prošle godine licencu za mobilnu telefoniju u Srbiji, za koju je platio 320 miliona i jedan evro, a čelnici kompanije najavili su ulaganje dodatnih 250 miliona evra u izgradnju mreže.\nNemšić je kazao da "Molbikom" u Srbiji neće pokušavati da preuzme korisnike "Telekoma Srbije" i "Telenora", jer na srpskom tržištu ima prostora za sva tri operatera mobilne telefonije.\nOn je naveo da će "Mobilkom" izvršiti sve obeveze preuzete ugovorom o dodeli licence, istakao da sve pripreme teku po planu i izrazio zadovoljstvo kvalitetom izabranih radnika.\nNemšić, koji je i član uprave GSM asocijacije, prisustvuje Svetskom kongresu 3GSM, koji se od 12. do 16. februara održava u Barseloni.\nNa kongresu su predstavljena najnovija dostignuća u oblasti mobilne telefonije i mogućnosti unapređenja mobilnih komunikacija, a pažnja mobilnih poperatera usmerena je na zemlje u razvoju, naročito na dva brzo rastuća tržišta Kine i Indije.\nOrganizator skupa je GSM asocijacija koja okuplja oko 700 mobilnih opetaratera u skoro 220 država i 180 kompanija koje pružajuju usluge mrežne infrastrukture.


Saopštenje Crvene Zvezde: "Peruničić nas nije napustio"! - Rukometni Žurnal\nNaslovna Srbija Saopštenje Crvene Zvezde: “Peruničić nas nije napustio”!\nSaopštenje Crvene Zvezde: “Peruničić nas nije napustio”!\nPovodom medijskih natpisa koji su se pojavili prethodnih dana u vezi statusa šefa stručnog štaba prvog tima Nenada Peruničića, MRK Crvena zvezda želi da u cilju pravog informisanja javnost obavesti o odluci našeg trenera.\nNenad Peruničić je u dogovoru sa svojim stručnim štabom zbog trenutne zdravstvene situacije odlučio da privremeno ne sedi na klupi prvog tima MRK Crvena zvezda. Dogovoreno je da u daljem periodu ekipu sa klupe predvodi asistent Anton Bukilić. Nenad Peruničić nije napustio klub, u svakodnevnom je kontaktu sa igračima i prisustvuje je treninzima tima.\nMRK Crvena zvezda i Nenad Peruničić su saglasni da je u ovako teškom i tužnom trenutku za klub usmerena nepotrebna i negativna medijska pažnja.\nOdluka je lične prirode, zbog moje trenutne zdravstvene situacije, i moje reči nisu prenete na pravi način u pojedinim medijima. Već mesec dana nisam na klupi Crvene zvezde i nisam želeo da o detaljima pričam u javnosti, ni da dajem povoda jer nije ni vreme ni mesto za tako nešto. Mislim da nije ljudski na prvom mestu, nije ni fer, pošteno i sportski da se u ovom tužnom trenutku zbog smrti našeg predsednika priča o tome. Informacija da ću sedeti na klupi u proteklom derbiju nije potekla od mene. Ja sam lojalan svom klubu i ukoliko procenimo da je potrebno da se vratim to ću i učiniti.\nMRK Crvena zvezda želi da obavesti javnost i o pisanju Sportskog Žurnala pred 89. „Večiti derbi“ da golman Crvene zvezde Nemanja LJubenović neće stajati na golu na pomenutom meču. Izjava koju je naš golman dao za Sportski Žurnal je pogrešno interpretirana i njegovo prisustvo na utakmici ni u jednom trenutku nije dovedeno u pitanje. Nemanja LJubenović pokazuje profesionalnost na svakom treningu, tokom svakog dana provedenog u klubu i jednom renomiranom listu sa dugogodišnjom istorijom ne priliči da na ovakav način privlači publicitet, pri tom na štetu Crvene zvezde.\nU narednom periodu da bismo sprečili zabune i negativnu atmosferu prema MRK Crvena zvezda izjave igrača i trenera obavljaće se preko klupskih organa.\nMRK Crvena zvezda će o svim aktivnostima obaveštavati javnost i navijače na klupskom sajtu\nPrethodni tekstMatej Ašanin potpisao ugovor sa PPD Zagrebom!\nSledeći tekstRudan Labin potpisao ugovor sa Antoniom Vozilom!


EUROBROKER - Multilateralne kompenzacije - Šansa da firme postanu likvidnije\nMultilateralne kompenzacije - Šansa da firme postanu likvidnije\nBANJALUKA, Jedinstveni sistem za multilateralne kompenzacije i cesije u RS, koji će omogućiti takozvano prebijanje dugova, razvijao se tri godine i potpuno je spreman za sprovođenje prve obavezne multilateralne kompenzacije u oktobru ove godine, rekao je Milan Božić, direktor Banjalučke berze, koja je organizator Sistema.\nBožić je u intrevjuu za „Nezavine novine“ kazao da su Zakonom o jedinstvenom sistemu za multilateralne kompenzacije i cesije definisani svi poslovni subjekti iz RS koji su dužni prijaviti dospjele neosporene novčane obaveze, ali i sankcije za one subjekte koji to ne učine u propisanom roku. Obaveze će se, kako je naveo, prijavljivati u periodu od 26. do 30. oktobra ove godine. Nakon toga će Berza sprovesti multilateralnu kompenzaciju i dostaviti svim učesnicima preliminarne izvještaje, dok će konačni izvještaj dostaviti po isteku perioda za primjedbe, koji traje dva dana.\nInače, u Sloveniji, koja ove kompenzacije sprovodi mjesečno, obično se kompenzuje 13-15 odsto prijavljenih obaveza. To znači da Sistem za multilateralne kompenzacije ne može u potpunosti riješiti problem nelikvidnosti, jer mogućnost nekog preduzeća da kompenzuje svoje obaveze zavisi isključivo od kvaliteta njegovih potraživanja.\nU kojoj mjeri su privrednici upoznati s novim sistemom za multilateralne kompenzacije?\nBOŽIĆ: Zakon o Jedinstvenom sistemu za multilateralne kompenzacije i cesije je stupio na snagu u martu prošle godine. Usvajanju zakona prethodile su javne rasprave u svim većim gradovima u Republici Srpskoj na kojima su učestvovali i pojedini privrednici i Privredna komora RS.\nU narednih mjesec dana ćemo organizovati nekoliko prezentacija i seminara u saradnji s Privrednom komorom RS, Savezom računovođa i revizora, Udruženjem ekonomista i Udruženjem opština u Republici Srpskoj.\nBerza je izradila detaljna uputstva koja su dostupna na sajtu Sistema (mlk.blberza.com) i „Službenom glasniku Republike Srpske“. S obzirom na to da Sistem pomaže preduzećima da poprave svoju likvidnost, očekujemo da će se potruditi da upoznaju Sistem i iskoriste nove mogućnosti koje im donosi.\nDa li je zakonska obaveza svakog privrednika u RS da prijavi svoje obaveze u ovaj sistem?\nBOŽIĆ: Članom 3. zakona definisani su svi poslovni subjekti iz RS koji su dužni prijaviti dospjele neosporene novčane obaveze. Izuzeti su poslovni subjekti koji su u stečaju ili likvidaciji. Shodno Odluci Vlade RS o sprovođenju multilateralne kompenzacije i cesije, koja je donesena početkom septembra, prijavljuju se sve obaveze koje su dospjele za plaćanje do 1. septembra 2015. godine.\nDa li postoje sankcije ukoliko se to ne učini?\nBOŽIĆ: Nadzor nad sprovođenjem zakona vrši Ministarstvo finansija RS. Zakon je predvidio kazne za učesnike koji ne prijave svoje obaveze u skladu sa zakonom, kao i kazne za organizatora Sistema za multilateralne kompanezacije ukoliko ne organizuje Sistem u skladu sa zakonom.\nDa li će biti nekih edukacija kako bi se što efikasnije primijenio ovaj sistem?\nBOŽIĆ: Efikasna primjena sistema podrazumijeva da su svi učesnici, članovi i posrednici edukovani. Banjalučka berza već nekoliko mjeseci kontinuirano obučava Ministarstvo finansija RS, banke i posrednike (APIF, brokere, agencije) u cilju stvaranja što bolje mreže članova i povezivanja članova sa Sistemom.\nAgencije za obavljanje računovodstvenih poslova će imati priliku za obuku u Tesliću, na 19. međunarodnom kongresu Saveza računovođa i revizora RS, a za jedinice lokalne samouprave ćemo organizovati obuku u saradnji sa Savezom gradova i opština RS.\nUdruženje ekonomista RS – SWOT je poslovnim subjektima iz RS poslalo pozive za seminare (obuke) koji će biti organizovani u većim gradovima RS. U narednih nekoliko dana u „Službenom glasniku RS“ će biti objavljeno uputstvo za Jedinstveni sistem za multilateralne kompenzacije i cesije s pratećim obrascima za registraciju učesnika (MLK1) i prijavu obaveza (MLK2). Ovo uputstvo, kao i tehnička uputstva za rad sa Sistemom za kompenzacije i cesije se već nalaze na inetrnet stranici Sistema.\nPostoje li procjene u kojoj mjeri bi uspostavljanje ovog sistema popravilo likvidnost domaće privrede i da li dugoročno može zaživjeti?\nBOŽIĆ: Sistem za multilateralne kompenzacije i cesije nudi učesnicima mnoge mogućnosti. Pored sistemskih kompenzacija, koje bi prema zakonu trebalo da se održavaju dva puta godišnje, Sistem omogućava svim učesnicima mogućnost naplate putem cesija (prenosa potraživanja), organizovanje aukcija za prodaju potraživanja i zaključenje ciljanih dodatnih kompenzacija koje bi učesnici sami zaključivali. Zbog svih ovih mogućnosti, Sistem ima predispozicije da dugoročno zaživi. Kompenzacija bi trebalo da utiče na poboljšanje likvidnosti domaće privrede, a koliki će biti efekat zavisi od broja poslovnih subjekata koji budu učestvovali, da li će prijaviti obaveze u skladu sa zakonom, kao i od toga šta će prijaviti javni sektor. Svi učesnici će moći koristiti sistem na dobrovoljnoj osnovi i nakon održavanja osnovne kompenzacije. U tom slučaju bi efekti na likvidnost privrednih subjekata bili još veći.


Makedonija: VMRO DPMNE proglasila referendum 'velikim falsifikatom' | Face TV\n"Izvršni odbor (VMRO DPMNE) je zaključio da je Prespanski ugovor politički mrtav i mrtvo slovo na papiru", rekao je Nikoloski.\nIzvršni odbor opozicione partije VMRO-DPMNE u Makedoniji donio je odluku da referendum održan 30. septembra proglasi neuspelim zbog brojnih neregularnosti koje se, kako je saopšteno, odnose na pokušaje podmićivanja i drugih uticaja na glasače. Potpredsjednik VMRO DPMNE Aleksandar, kako prenosi Radio Slobodna Evropa.\nNa sastanku Izvršnog komiteta VMRO DPMNE odlučeno je da se traži formiranje parlamentarne anketne komisije koja će pregledati nepravilnosti na referendumu i razrješenje državnog tužioca jer kako se navodi "žmuri pred očiglednim kriminalom i neregularnostima" u tom procesu. Nikoloski je rekao da njegova stranka traži da se prije izbora formira vlada po "Pržinskom modelu" sa mandatom od 100 dana.\n"To znači ostavku premijera Zaeva i ministara unutrašnjih poslova i za rad i postavljenje na ta dva mjesta ministara iz VMRO DPMNE. Samo to je preduslov za koliko-toliko fer izbore", rekao je on, obavještavajući novinare kasno uveče u srijedu o zaključcima sa sjednice IO VMRO DPMNE.\nNikolovski je rekao da je parlamentarna grupa VMRO-DPMNE jedinstvena i ujedinjena oko te odluke, uz napomenu da će VMRO-DPMNE da se bori za očuvanje imena Makedonija. Konsultativni referendum na kome su se građani izjašnjavali o Dogovoru sa Grčkom kojim je predviđeno da njihova zemlja promeni ime u Sjeverna Makedonija, što je uslov za evroatlantske integracije, održan je 30. septembra. Referendum nije uspio jer na birališta nije izašlo više od 50 posto birača, ali je od 36,91 odsto izašlih, 91 odsto glasao "za" sporazum.\nIzvršni odbor SDSM-a ovlastio je predsjednika stranke i premijera Makedonije Zorana Zaeva i šefa zastupničke grupe u Sobranju Tomislava Tunteva, da poduzmu sve potrebne korake radi pripreme prijevremenih parlamentarnih izbora, ukoliko u Sobranju ne bude osigurana dvotrećinska većina za članstvo Makedonije u NATO-u i EU-u uz podršku sporazuma s Grčkom, koji predviđa promjenu imena zemlje u Republika Sjeverna Makedonija.\nIzvršni odbor je na sinoć održanoj sjednici jednoglasno zaključio kako treba iskoristiti sve demokatske mogućnosti da zastupnici slijede glas građana izražen na referendumu, prenosi Tanjug agenciju MIA.\n"Ukoliko to ne bude moguće, nema druge opcije nego prijevremeni parlamentarni izbori", navodi se u zaključku IO SDSM-a.\nReferendum o promjeni imena Makedonije, koji je održan u nedjelju, nije uspio jer nije glasovalo potrebnih 50 posto biračkog tijela plus jedan, ali je velika većina onih koji su izašli, njih više od 90, glasovalo za promjenu imena i pristupanje EU-u i NATO-u.


Vesti online / Srpski informativni portal / Dojče vele: Španska groznica, vreme da EU ponudi više\n- Dva voza u Španiji jure jedan prema drugom i kao da niko ne može da ih zaustavi. Tu sliku o tvrdoglavosti i nepopustljivosti, kako Madrida, tako i Barselone tokom ove krize, mediji su prethodnih sedmica širili do iznemoglosti. Sada su se vozovi sudarili punom brzinom. Katalonija je proglasila nezavisnost, a španski Senat je odobrio ozloglašeni paragraf 155, koji predviđa razvlašćenje katalonske vlade i ukidanje autonomije - piše Gonzales.\nKako kaže, to je bez sumnje istorijski dan u istoriji Španije, odnosno "dan koji označava jedan duboki rez".\nU istoriji tog regiona četiri puta je bilo proglašavano nešto poput "Katalonske Republike" ili "Katalonske države" - prvi put u 17. veku za vreme seljačkog ustanka, pa onda za vreme prve španske republike 1873. godine, i zatim dva puta u vreme druge španske republike, uoči španskog građanskog rata, 1931. i 1934. godine.\nU svim tim slučajevima nije se radilo u proglašenju potpune nezavisnosti, već o proglašenju samostalne katalonske države unutar federalno zamišljene Španije.\nVećina tih katalonskih "nezavisnosti" nije trajala duže od nekoliko dana.\nZbog toga je još više začuđujuće ovo "prvo pravo proglašenje nezavisnosti Katalonaca" i zašto se dešava baš 2017. godine, u okviru jedne demokratske, pravne države, koja garantuje široka autonomna prava i koja Kataloncima osigurava - unutar Evropske unije - mir i blagostanje.\nGonzales navodi da je, da bi se odgovorilo na to pitanje, potrebno najpre baciti pogled na Španiju, ali ne i samo na nju\n- Način na koji vladajuća konzervativna stranka u Madridu, koju predvodi Marijano Rahoj, bez imalo smisla za empatiju i osetljivost diplomatije, pokušava da zaustavi tu jedinstvenu krizu u Španiji, svedoči o zastrašujućem nedostatku mašte - navodi Dojče vele.\nKada se traže uzroci problema i odgovorni, mora da se pogleda i Barselona, gde je katalonski političar Luis Rabel, osvrćući se nedavno na referendum u Škotskoj, upozorio da postoji strah da se može zaspati "sa snom o Škotskoj, a onda se probuditi u Severnoj Irskoj".\n- Uspavanim političarima EU bi trebalo da postane jasno da se ovde više ne radi o isključivo španskom problemu. Nova vrsta "španske groznice" u formi jednostrano proglašene nezavisnosti, mogla bi da utiče i na druge zemlje EU. EU ne može stalno da okreće glavu, kao u slučaju Škotske i sada Katalonije. Konačno bi morala da otvori "kutiju za prvu pomoć" i da konstruktivno doprinese rešavanju problema, kada je, kao u slučaju Španije, centralna vlada potpuno preopterećena - ocenjuje Dojče vele.


Prekogranična saradnja sa Mađarskom vredna pola miliona evra\nIzvor: Radio Televizija Vojvodine, 12.Jul.2018, 13:23\nProjekat OASIS za cilj ima razvoj zdravstvenog, omladinskog i sportskog turizma na području pograničnih opština Kanjiža (Srbija) i Kištelek (Mađarska). >> Pročitaj celu vest na sajtu Radio Televizija Vojvodine << Na području Kanjiže to su revitalizacija postojećih sportskih objekata, izgradnja višenamenskog sportskog terena, kao i organizacija letnjeg kampa za učenike 16 srednjih škola u Vojvodini. U mađarskoj opštini Kištelek to je izgradnja centra za savetovanje o zdravlju sa medicinskim tretmanima.\nPozdravljajući učesnike konferencije u ime vodećeg partnera na projektu, potpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš je rekao da je projekat značajan jer doprinosi jačanju veza među ljudima u Srbiji i Mađarskoj, naročito u pograničnom području, promoviše kulturu i turizam u Dunavskom regionu, te razvija turizam i privredu.\n"Pored turističke komponente, ovaj projekat stavlja u fokus mlade ljude kao jedan od naših najvažnijih resursa i angažuje ih u sportskim i edukativnim aktivnostima koje kumulativno doprinose boljim efektima projekta", naglasio je potpredsednik Njilaš.\nDirektorka Fonda "Evropski poslovi" AP Vojvodine Vidosava Enderić izrazila je zadovoljstvo što se sve veći broj institucija u Vojvodini uključuje u projekte koji se finansiraju iz sredstava EU, potkrepivši to podacima da je OASIS 13. projekat te vrste koji se implementira, kao i da se za 13 projekata apliciralo u ovoj godini.\nPored vodećeg partnera na projektu - Pokrajinskog sekretarijata za obrazovanje, propise, upravu i nacionalne manjine – nacionalne zajednice, u njegovoj realizaciji učestvuju Opština Kanjiža i Fond „Evropski poslovi" APV, kao i partner iz Mađarske - Opština Kištelek (Županija Čongrad).\nRadio Televizija Vojvodine: Za projekat OASIS prekogranične saradnje 499.000 evra\nIzvor: 025info.rs, 12.Jul.2018\nU Novom Sadu danas je održana konferencija kojom je otvoren projekat OASIS, odobren za finansiranje u okviru Interreg - IPA programa prekogranične saradnje Mađarska – Srbija 2014 -2020. i trenutno je u fazi potpisivanja ugovora. Za njegovu realizaciju, iz Evropske unije je planiran budžet od 499,81...


Beograd "sija" već pet meseci | Beograd news\nPostavljanje novogodišnje rasvete u Beogradu počelo je još u oktobru, a grad je u prazničnoj atmosferi od početka novembra.\nInicijativa “Ne da(vi)mo Beograd” zatražila je od gradskih čelnika Beograda da odmah bude uklonjena novogodišnja rasveta.\n“Beograd je prethodnih pet meseci ukrašen preskupo nabavljenom rasvetom, čija je jedina svrha davanje našeg novca za punjenje privatnih džepova”, navodi se u saopštenju Inicijative.\nKako navode, “rasveta mesecima bode oči građanima, podsećajući ih na krađu i mahinacije koje su obeležile ceo proces tog besmislenog poduhvata”.\nInicijativa ističe i da je još ranije podnela krivičnu prijavu zbog, kako se navodi, nameštanja tendera za nabavku novogodišnje rasvete protiv Javnog preduzeća “Javno osvetljenje”, odgovornih ljudi Gradske uprave i direktora firme “Keep light”, kao i krivičnu prijavu zbog nabavke “verovatno najskuplje jelke na svetu”.\n“Naš grad, pravedniji grad, za koji se mi borimo, treba da bude osvetljen radom, kreativnošću i odlukama svojih građana i građanki, a ne beskorisnom rasvetom”, dodaje se u saopštenju.


Foto: Ilustracija | Milanović: Vladajuća većina u Banjaluci da podrži konstruktivne prijedloge\nSrna 17.01.2021 13:38\nBANJALUKA - Šef Kluba odbornika PDP-a u Skupštini grada Banjaluka Dragan Milanović pozvao je danas vladajuću većinu u ovoj skupštini da podrži konstruktivne prijedloge Gradske uprave s ciljem unapređenja života u gradu.\n"Naš cilj jeste da Banjaluka bude jednaka za sve i da ne bude povlašćenih, jer svi moraju imati ista prava i obaveze. Pozivam vladajuću većinu da ne budu protiv odluka Gradske uprave, jer su kvalitetne", rekao je Milanović novinarima u Banjaluci.\nOn je naveo da prelazak nezavisnih odbornika u SNSD ništa neće promijeniti u Skupštini grada Banjaluka.\nKada je riječ o zapošljavanju u kabinetu gradonačelnika Banjaluke Draška Stanovukovića, Milanović je rekao da "nisu tačni navodi o formiranju kabineta", jer jedan dio čine stručnjaci koji ne pripadaju političkim partijama, a dio su ljudi "od povjerenja".\nOdbornik u Skupštini Grada Banjaluka Dijana Ješić povala je predsjednika Skupštine grada Banjaluka Mladena Ilića da sazove sjednicu da bi bili usvojeni budžet za ovu godinu i drugi značajni akti.


U sredu su na programu svi mečevi 21.kola Prve lige Srbije u sezoni 2018/19, a u nastavku su parovi i termini mečeva.\nBEŽANIJA – NOVI PAZAR (sreda 05.decembar, 13:00 časova)\nBeogradska Bežanija će u okviru 21.kola Prve lige Srbije na svom stadionu ugostiti ekipu Novog Pazara iz istoimenog grada. Domaćini su ove sezone ostvarili devet pobeda, uz dva remija i devet poraza, pa sa 29 bodova na svom kontu trenutno zauzimaju 8.mesto na tabeli. Gosti su ove sezone bez trijumfa, uz sedam remija i trinaest poraza, pa sa 7 bodova na svom kontu trenutno zauzimaju poslednje 16.mesto na tabeli. Prvi ovosezonski duel ova dva kluba odigran u Novom Pazaru završen je podelom bodova, a rezultat je bio 2:2.\nBUDUĆNOST – RADNIČKI 1923 (sreda 05.decembar, 13:00 časova)\nDobanovačka Budućnost u okviru 21.kola Prve lige Srbije na svom stadionu dočekuje goste iz Kragujevca, ekipu Radničkog 1923. Domaćini su ove sezone ostvarili četiri pobede, uz šest remija i deset poraza, pa sa 18 bodova na svom kontu trenutno zauzimaju 14.mesto na tabeli. Gosti su ove sezone ostvarili deset pobeda, uz tri remija i sedam poraza, pa sa 33 boda na svom kontu trenutno zauzimaju 6.mesto na tabeli. Prvi ovosezonski duel ova dva kluba odigran u Kragujevcu završen je pobedom ekipe Radničkog 1923, a rezultat je bio 1:0.\nJAVOR MATIS – TELEOPTIK (sreda 05.decembar, 13:00 časova)\nIvanjički Javor Matis u okviru 21.kola Prve lige Srbije na svom stadionu dočekuje goste iz Zemuna, ekipu Teleoptika. Domaćini su ove sezone ostvarili dvanaest pobeda, uz četiri remija i četiri poraza, pa sa 40 bodova na svom kontu trenutno zauzimaju 3.mesto na tabeli. Gosti su ove sezone ostvarili pet pobeda, uz šest remija i devet poraza, pa sa 21 bodom na svom kontu trenutno zauzimaju 13.mesto na tabeli. Prvi ovosezonski duel ova dva kluba odigran u Zemunu završen je pobedom ekipe Javor Matisa, a rezultat je bio 0:4.\nMETALAC – TRAYAL (sreda 05.decembar, 13:00 časova)\nEkipa Metalca iz Gornjeg Milanova u okviru 21.kola Prve lige Srbije na svom stadionu dočekuje goste iz Kruševca, ekipu Trajala. Domaćini su ove sezone ostvarili osam pobeda, uz osam remija i četiri poraza, pa sa 32 boda na svom kontu trenutno zauzimaju 7.mesto na tabeli. Gosti su ove sezone ostvarili sedam pobeda, uz tri remija i deset poraza, pa sa 24 boda na svom kontu trenutno zauzimaju 10.mesto na tabeli. Prvi ovosezonski duel ova dva kluba odigran u Kruševcu završen je podelom bodova, a rezultat je bio 1:1.\nOFK ŽARKOVO – OFK BEČEJ 1918 (sreda 05.decembar, 13:00 časova)\nEkipa OFK Žarkovo u okviru 21.kola Prve lige Srbije na svom stadionu dočekuje goste iz Bečeja, ekipu OFK Bečej 1918. Domaćini su ove sezone ostvarili šest pobeda, uz pet remija i devet poraza, pa sa 23 boda na svom kontu trenutno zauzimaju 11.mesto na tabeli. Gosti su ove sezone ostvarili sedam pobeda, uz tri remija i deset poraza, pa sa 24 boda na svom kontu trenutno zauzimaju 9.mesto na tabeli. Prvi ovosezonski duel ova dva kluba odigran u Bečeju završen je pobedom ekipe OFK Žarkovo, a rezultat je bio 1:5.\nSINĐELIĆ – BORAC (sreda 05.decembar, 13:00 časova)\nBeogradski Sinđelić u okviru 21.kola Prve lige Srbije na svom stadionu dočekuje goste iz Čačka, ekipu Borca. Domaćini su ove sezone ostvarili devet pobeda, uz sedam remija i četiri poraza, pa sa 34 boda na svom kontu trenutno zauzimaju 5.mesto na tabeli. Gosti su ove sezone ostvarili pet pobeda, uz šest remija i devet poraza, pa sa 21 bodom na svom kontu trenutno zauzimaju 12.mesto na tabeli. Prvi ovosezonski duel ova dva kluba odigran u Čačku završen je podelom bodova, a rezultat je bio 1:1.\nTSC – INĐIJA (sreda 05.decembar, 13:00 časova)\nDerbi meč 21.kola Prve lige Srbije igra se u Senti gde će ekipa TSC-a ugostiti ekipu Inđije iz istoimene opštine. Domaćini su ove sezone ostvarili jedanaest pobeda, uz sedam remija i dva poraza, pa sa 40 bodova na svom kontu trenutno zauzimaju 4.mesto na tabeli. Gosti su ove sezone ostvarili čak trinaest pobeda, uz tri remija i četiri poraza, pa sa 42 boda na svom kontu trenutno zauzimaju 1.mesto na tabeli. Prvi ovosezonski duel ova dva kluba odigran u Inđiji završen je pobedom istoimene ekipe, a rezultat je bio 4:0.\nZLATIBOR – SLOBODA (sreda 05.decembar, 13:00 časova)\nEkipa Zlatibora će u okviru 21.kola Prve lige Srbije zbog vremenskih uslova u Priboju dočekati komšije iz Užica, ekipu Slobode. Domaćini su ove sezone iostvarili čak trinaest pobeda, uz dva remija i pet poraza, pa sa 41 bodom na svom kontu trenutno zauzimaju 2.mesto na tabeli. Gosti su ove sezone ostvarili samo tri pobede, uz četiri remija i čak trinaest poraza, pa sa 13 bodova na svom kontu trenutno zauzimaju pretposlednje 15.mesto na tabeli. Prvi ovosezonski duel ova dva kluba odigran u Užicu završen je pobedom ekipe Zlatibora, a rezultat je bio 0:3.


Vučić: Cilj stabilna reformska vlada\n12:24, 24.01.2016, Srpska napredna stranka i Socijaldemokratska partija izaći će zajedno na republičke i pokrajinske izbore, rekao je danas predsednik naprednjaka Aleksandar Vucicć i istakao da je SDPS Rasma Ljajića u ovom trenutku najznačajniji partner naprednjaka.\nPočeo sastanak Vučića i Ljajića\n11:22, 24.01.2016, U sedištu Srpske napredne stranke danas (SNS) oko 11.00 počeo je sastanak predsednika SNS-a Aleksandra Vučića i lidera Socijaldemokratske partije Srbije (SDPS) Rasima Ljajića.\nSutra o javnom redu i miru i o javnom okupljanju\n10:21, 24.01.2016, Poslanici republičkog parlamenta nastaviće sutra pretres amandmana, ovog puta na predložene zakone o javnom redu i miru i o javnom okupljanju.\nEU mora dati rešenje za migrantsku krizu\n09:36, 24.01.2016, Na teritoriji Srbije trenutno se nalazi oko 1.000 migranata, izjavio je danas ministar za rad, zapošljavanje, boračka i socijalna pitanja Aleksandar Vulin i dodao da je neophodno da EU izađe sa jasnim političkim stavom za rešavanje tog problema.\nSastanak SNS i SDP\n07:38, 24.01.2016, Delegacija Srpske napredne stranke, predvođena predsednikom Aleksandrom Vučićem, sastaće se danas sa delegacijom Socijaldemokratske partije Srbije, predvođene Rasimom Ljajićem, saopštila je Služba za informisanje Srpske napredne stranke.\nNikolić sa vaterpolistima\n07:34, 24.01.2016, Predsednik Srbije Tomislav Nikolić sastaće se danas sa vaterpolo reprezentacijom Srbije.\n15:55, 23.01.2016, Lider Pokreta socijalista Aleksandar Vulin izjavio je danas da su predstojeći vanredni izbori prilika za dogovor sa narodom, kako bi Srbija postala zemlja oslobođena socijalne nepravde, u kojoj će svako živeti od svog rada.\nNapad na prostorije SNS na Čukarici\n14:15, 23.01.2016, Opštinski odbor Srpske napredne stranke na Čkarici saopštio je danas da je u noći između petka i subote izvršen "vandalski napad" na prostorije te stranke u Požeškoj ulici na Banovom brdu.\nTadić potpuno podelio Demokratsku stranku\n13:45, 23.01.2016, Duboka podeljenost u DS oko toga da li će sarađivati sa bivšim liderom stranke Borisom Tadićem najveća je prepreka ujedinjenju opozicije, piše “Blic”.\nSNS:Histerični napadi DS\n13:14, 23.01.2016, Srpska napredna stranka saopštila je danas da se nastavljaju histerični napadi Demokratske stranke na sve državne organe, institucije i medije, koji se pojačavaju svaki put kada, kako se navodi, izađe na videlo da je "predsednik DS, Bojan Pajtić, lažov".\nVučić čestaitao Oreškoviću izbor za premijera\n09:44, 23.01.2016, Predsednik Vlade Republike Srbije Aleksadar Vučić čestitao je danas Tihomiru Oreškoviću izbor za predsednika Vlade Republike Hrvatske i izrazio nadu da će hrvatski premijer i njegov kabinet svojim radom doprineti da mir i stabilnost političkih prilika u regionu budu oslonac za svima preko potreban ekonomski napredak.\nSkuoština u ponedeljak o redu, miru i okupljanju\n21:53, 22.01.2016, Poslanici republičkog parlamenta završili su pretres amandmana na predloženi zakon o policiji, a rad nastavljaju u ponedeljak raspravom u pojedinostima o zakonskim predlozima o javnom redu i miru i o javnom okupljanju. Poslanici su o 350 amandmana na zakonski predlog o policiji pretresali 10 sati.\nNema pratnerstva sa žutom i crnom koalicijom\n21:45, 22.01.2016, Predsednica Izvršnog odbora Socijalističke partije Srbije Dijana Vukomanović izjavila je da za tu stranku na narednim izborima nema partnerstva sa DS, SDS, LDP i LSV, kao ni sa Dverima i SRS, odnosno, kako je rekla, "sa žutom i crnom koalicijom".\nDitman: Cenimo saradnju sa Srbijom\n21:26, 22.01.2016, Nemački ambasador u Beogradu Aksel Ditman izjavio je večeras da Nemačka ceni saradnju sa Srbijom po pitanju migrantske krize jer je to zajednički izazov koji zahteva zajednički pristup.\nHan: Srbija ne sme postati "parking" za izbeglice\n21:07, 22.01.2016, Evropski komesar za proširenje Johanes Han upozorio je na posledice po Zapadni Balkan pooštrenih graničnih kontrola i uvođenja granica za prihvat izbeglica.\nRatni veterani samostalno na izbore, Dikić nosilac\n20:50, 22.01.2016, Ratni veterani Srbije saopštili su da po prvi put na parlamentarne izbore izlaze organizovano, samostalno kao grupa građana, a nosilac njihove liste biće, kako su najavili, general policije u penziji Bratislav Dikić.\nAmbasadori: Važno nastaviti reforme\n19:46, 22.01.2016, Održavanje vanrednih paralamentranih izbora u Srbiji je suverena odluka, ali je važno da se reformski proces nastavi, poručili su večeras ambasadori Nemačke i Francuske u Srbiji, Aksel Ditman i Kristin Moro.\nVučić: Mnogo pohvala za Srbiju u Davosu\n16:08, 22.01.2016, Premijer Aleksandar Vučić izjavio je danas da je Srbija na Svetskom ekonomskom forumu u Davosu dobila mnogo pohvala za sve što je u prethodnom periodu postignuto na planu ekonomskih i političkih reformi i dodao da će se teške mere i dalje primenjivati, kako bi zemlja izašla iz krize.\nVučić zabrinut:Nema rešenja za migrantsku krizu\n15:23, 22.01.2016, Premijer Aleksandar Vučić izjavio je danas u Davosu da još nije video dovoljno uverljiv i ubedljiv način rešavanja migrantske krize i da je prvi put zabirnut za ono što će se dešavati ubuduće.\nDačić sa Dolom o holandskom predsedavanju EU\n15:02, 22.01.2016, Prvi potpredsednik Vlade i ministar spoljnih poslova Republike Srbije Ivica Dačić primio je danas ambasadora Holandije Hendrik Gerit Kornelis van den Dola koji mu je predstavio prioritete holandskog predsedavanja Savetom Evropske unije u prvoj polovini 2016. godine.\nHaljimi: Razmišljamo o nastupu na izborima\n14:18, 22.01.2016, Lider Partije za demokratsko delovanje (PDD) Riza Haljimi izjavio je danas da će ta partija verovatno učestvovati na vanrednim parlamentarnim izborima iako nije zadovoljna jer je u prethodnim sazivima bila u opoziciji.\nPodrška Srbiji na putu u EU\n13:31, 22.01.2016, Predsednik Vlade Srbije Aleksandar Vučić i predsednik kompanije Majkrosoft Žan-Filip Kurtoa razgovarali su danas u Davosu o planovima za buduću strategiju partnerstva ove kompanije i Srbije, mogućnostima podsticanja razvoja preduzetničkog duha u našoj zemlji, i velikoj ulozi koju IT industrija ima u razvoju i podsticanju ekonomije u današnjem digitalnom svetu.\nPresuda političke prirode, razgovor rešenje\n12:51, 22.01.2016, Poslanici republičkog parlamenta ocenili su danas da je presuda lideru Građanskih inicijativa SDP Oliveru Ivanoviću političke, a ne pravne prirode, kao i da pored težine takve odluke otvorena pitanja treba rešavati razgovorom.\n"Davos" u Beogradu o razvoju preduzetništva\n12:32, 22.01.2016, Predsednik Vlade Srbije Aleksandar Vučić predložio je danas izvršnom direktoru Svetskog ekonomskog foruma Filipu Rezleru da taj prestižni forum organizuje u Beogradu regionalni skup o unapređenju preduzetničkog duha i konkurentnosti na Zapadnom Balkanu.\nOsuđen kako bi javnost progutala Specijalni sud\n12:02, 22.01.2016, Generalni sekretar Ministarstva spoljnih poslova Veljko Odalović neprijatno je iznenađen presudom Oliveru Ivanoviću i dodaje da država Srbija sada može da pruži aktivniju podršku pravnom timu koji ga brani i da na svakom mestu ukaže na apsurdnost postupaka kao što je ta presuda.\n« 1 ... 571 572 573 574 575 576 577 578 579 ... 784 »\n13:30 Iran optužio SAD za pripremu prevrata\n13:20 Italija: Pijani vozač udario državljane Srbije pa pobegao\n12:31 Saradnja srpske i turske kriminalističke policije\n11:58 Smiljan, crkva i grobnica u kojoj je i 11 Tesli, žrtava NDH\n11:35 Aleksi Trud: Rešenje za Kosovo u paketu je sa RS\n11:30 Đoković: Imam dovoljno motivacije za pobedu\n11:23 Još jedno vanredno sletanje na beogradski aerodrom\n10:55 Češka preduzeća od septembra očekuju 2.000 radnika iz Srbije godišnje\n10:25 Šta je Anan govorio o Kosovu, Srebrenici, NATO agresiji


SMOTRA "MILIVOJEV ŠTAP I ŠEŠIR": Gordana Mitić pobednik šeste festivalske večeri | Novosti.RS\nKao nagrada, njoj je pripala replika štapa Milivoja Živanovića (1900-1976), nekadašnjeg člana JDP-a, u čiju se čast festival organizuje, po 17. put, ali ovog puta u onlajn formatu, zbog epidemije.\nPoslednje takmičarske večeri, članovi Amaterskog pozorišta „Raša Plaović“ iz Uba, odigraće predstavu „Davitelj protiv davitelja“.\nSvake večeri proglašava se dobitnik replike Milivojevog štapa, dok će na kraju festivala najuspešnijem među njima pripasti i replika šešira čuvenog glumca.\nProglašenje pobednika zakazano je za 3. mart, kada će, u njegovu čast, glumci pozorišta „Masuka“ iz Velike Plane“ izvesti predstavu „Čekajući Godoa“, koja je pobedila na požarevačkom festivalu „Živka Matić“.\nSrbija "Milivojev štap i šešir" predstava Gordana Mitić


Aleksandar Vučić odlučio da se ne objavi deklaracija o opstanku srpskog naroda bez saglasnosti međunarodne zajednice – Dijalog\nAleksandar Vučić odlučio da se ne objavi deklaracija o opstanku srpskog naroda bez saglasnosti međunarodne zajednice\n“Ja sam kriv što danas nije objavljena (deklaracija). Zamolio sam (predsjednika Republike Srpske Milorada) Dodika da nam dozvoli nekoliko dana ili sedmica, iako smo taj tekst odavno sačinili. Želeo bih da dobijem širu međunarodnu podršku, a ne široku međunarodnu osudu”, naveo je Vučić.\n“Biće razgovora o Kosovu i tu su `visoke planine` prepreka za dolaženje do rešenja. Nadam se da će u Prištini razumeti da je za njih jednako lekovito i blagorodno da do rešenja dođemo jer jedna strana svojom dobrom voljom nikakvo rešenje ne može sama da postigne, a mi ga želimo”, rekao je Vučić.\nPredsjednik Srbije najavio je da će za desetak dana u Beograd doći šef Evropske komisije Žan-Klod Junker, ističući da će to biti veoma značajna posjeta. (SRNA)


DVE ISTRAGE O TUČI U SEVERNOJ MITROVICI\nKoSSev\t petak, 07 avgust 2020 13:58\nS. MITROVICA - Nakon incidenta koji se pre dva dana dogodio u centru Severne Mitrovice, kada je policajac Z. P., koji je bio u civilnoj odeći, upotrebio svoj službeni pištolj kao hladno oružje, nanevši udarac u glavu N. M., nakon čega je iz istog oružja ispaljen i hitac, Policijski inspektorat Kosova (PIK) pokrenuo je istragu. Istraga je pokrenuta pošto su učesnici incidenta podneli prijavu protiv ovog službenog lica, optuživši ga za pokušaj ubistva i napad. Kosovska policija istovremeno vodi istragu, ali protiv osoba koje su slučaj prijavile i to za napad na policajca, piše portal KoSSev.\nŠta se tačno dogodilo u utorak u Severnoj Mitrovici još uvek nije poznato s obzirom na različite verzije događaja, te malo potvrđenih detalja. Ono što se do sada zna je da se radi o trećoj tuči za dva dana, na približno istoj lokaciji, ali čija se uzjamna veza još uvek zvanično ne potvrđuje sa prethodne dve tuče; takođe, jedan od aktera incidenta bio je policajac u civilnoj odeći. Pucano je iz službenog pištolja i u tuči su učestvovala još dva druga lica za kojima se nakon incidenta tragalo, a koji su se potom javili policiji.\nJedan od aktera, Aleksandar Arsenijević, koji tvrdi da nije učesnik prethodnih tuča, kaže da je sve započelo u utorak kada su mu se dva policajca u civilnoj odeći približila, pretila, a potom i nasrnula na njega, udarivši drškom pištolja njegovog brata N. M. i ispaljujući hitac potom iz pištolja, te da navodno ne zna za motiv ovih napada. Potvrdio je za KoSSev da su on i brat, uz porodicu Bulatović, podneli juče žalbu PIK-u i zahtev da pokrene istragu protiv pripadnika bivše ROSU Z. P.\nTakođe je potvdio da su žalbu podneli nakon što je policija otvorila istragu protiv njega i njegovog brata pod sumnjom da su napali službeno lice koje je potom, kako tvrdi, nakon „puštanja na slobodu“, „nastavilo sa pretnjama“.\nNavodi da su njega, kao i ostale, predstavnici PIK-a, koji je potom preuzeo slučaj saslušali. Od PIK-a su, kako tvrdi, dobili garancije da im bivši pripadnik ROSU, „neće nauditi“.\nU izjavi za KoSSev, zamenik komandira Kosovske policije, Besim Hoti, potvrdio je da su predstavnici PIK-a obavili razgovore sa porodicama koje su se obratile policiji, te da je isti preuzeo slučaj.\n„PIK je preuzeo taj slučaj i oni će nastaviti radnje povodom tvrdnji o postupcima policajca u ovom slučaju“, navodi Hoti.\nSa druge strane, Hoti dodaje da i policija regiona Sever nastavlja da se bavi ovim slučajem, ali povodom drugačijih sumnji – da je izvršen napad na službeno lice.\n„Mi kao redovna policija radimo slučaj krivičnog dela vezanog za napad na službeno lice“, objasnio je Hoti.\nKaže da za sada nema novih informacija o ovom slučaju, te da je još uvek istraga u toku.\n„Nema novih informacija, još uvek je u toku istražni deo za koji ja ne mogu da prejudiciram šta će biti, istražitelji rade svoj deo posla sa tužiocem, a kakva će biti odluka, saznaćemo“.\n„Bitno je da su sve strane saslušane, pokrićemo sve moguće odgovornosti ovog slučaja“ naglasio je Hoti.\nHoti nije, međutim, potvrdio navode Arsenijevića da je bivši pripadnik ROSU pušten na slobodu, poručivši nam da se povodom toga obratimo PIK-u.\nsubota, 08 avgust 2020 15:11\nKON: ZA POTPUNO SUZBIJANJE VIRUSA POTREBAN KOLEKTIVNI IMUNITET PREKO 80 ODSTO\nnedelja, 03 januar 2021 16:52


Izvor: Radio Televizija Vojvodine, 07.Apr.2020, 15:30\nPrema najnovijim podacima u Srbiji je 247 novozaraženih, ukupno 2447. Preminula su još tri pacijenta pa je korona u Srbiji do sada odnela ukupno 61 život.\nU Srbiji je otkriveno još 247 pozitivnih slučajeva na koronavirus, a preminule su još tri osobe, saopštila je danas zamenica direktora Instituta Batut Darija Kisić Tepavčević, na pres konferenciji.\nOna je rekla da su u prethodnih 24 sata >> Pročitaj celu vest na sajtu Radio Televizija Vojvodine << testirane još 1.074 osobe, od čega je 247 bilo pozitivno, tako da do danas imamo 2.447 pozitvnih slučajeva, a hospitalizovano je 1.349.\n"Na respiratoru je 108 pacijenata", rekla je Kisić Tepavčević.\nKaže da je do 15 časova testirano ukupno 9.626 osoba. Od preminulih u poslednja 24 sata, dve osobe su bile muškog pola i jedna ženskog, a ukupno je do sada preminula 61 osoba.\n"Ukupna smrtnost je 2,49 odsto. Preminulo je 44 muškaraca i 17 žena, a prosečna njihova starost je 64,2 godine", rekla je ona.\nIzvor: Radio Slobodna Evropa, 07.Apr.2020\nU poslednja 24 sata u Srbiji preminule su još tri osobe od bolesti COVID-19, tako da je njihov ukupan broj 61, izjavila je Darija Kisić Tepavčević, zamenica direktora Instituta Batut u Beogradu. On je na press konferenciji u 15 časova rekla da je do danas 7. aprila za jedan dan, od jučerašnjeg...


Analiza Univerziteta u Sarajevu: Na GMO pozitivno 67 odsto uzoraka! - AKOS\nHome > Obrazovanje i odgoj > Nauka i tehnologija > Analiza Univerziteta u Sarajevu: Na GMO pozitivno 67 odsto uzoraka!\nby - 28/12/2014\nOd 100 uzoraka hrane za ljude i životinje u BiH, koji su ispitivani na prisustvo genetski modifikovanih organizama (GMO), čak 67 je bilo pozitivno.\nPokazuju to laboratorijske analize koje je radio Institut za inženjerstvo i biotehnologiju Univerziteta u Sarajevu, a koje su objelodanjene u Izvještaju o sprovedenom planu praćenja hrane i hrane za životinje u BiH u 2013. godini.\n“Na osnovu procijenjenog rizika Republička inspekcija je izvršila uzorkovanje kukuruzne krupice i brašna, kukuruznih pahuljica, keksa, grickalica i smokija. Uzeta su 23 uzorka koja su dostavljena na analizu referentnoj laboratoriji Evropske unije u Italiji, koja je nakon izvršenih analiza utvrdila da su svi uzorci bili uredni, odnosno da u uzorku nije utvrđeno prisustvo genetičkih modifikacija”, poručuju iz Inspektorata.\nŠest nevjerovatnih činjenica koje trebate znati o naglasku


Vi ste ovdje:Home»Story»U evropskim zemljama nedovoljna zaštita djece i žrtava porodičnog nasilja\nBy Redakcija on\t 14. Juna 2022 Story\nU mnogim evropskim zemljama ne postoji dovoljna zaštita za djecu i žrtve nasilja u porodici i one treba da je unaprijede, navodi se u novom godišnjem izvještaju tijela Savjeta Evrope koje prati sprovođenje Istanbulske konvencije.\nIzvještaj Grupe stručnjaka za borbu protiv nasilja nad ženama i nasilja u porodici (GREVIO) pokazuje da su sve države potpisnice Istanbulske konvencije načinile pozitivne korake, ali da predstoji „dug put“ jer je njena primjena previše nedosljedna, saopštio je Savjet Evrope.\nŽene žrtve nasilja u porodici koje napuste zlostavljače često su suočene sa prijetnjama njihovoj djeci, a izvještaj ukazuje na „alarmantnu stopu ubistava i žena i djece žrtava o kojima se redovno izvještava u medijima širom Evrope“.\nGREVIO ukazuje i da mnoge države priznaju štetu nanijetu djeci koja su bila svjedoci nasilja u porodici i predviđaju obavezu obavještavanja relevantnih organa o sumnji ili potvrđenim incidentima kojima su djeca svjedočila ili gdje su djeca bila direktne žrtve nasilja.\nUprkos napretku koji se ogleda u promjeni zakona i novim oblicima zaštite žrtava nasilja, a koji je zabilježen u Crnoj Gori, Italiji, Španiji, Poljskoj, Danskoj i Andori, i dalje je prisutan jaz u odnosu na Konvenciju Savjeta Evrope o sprečavanju i borbi protiv nasilja nad ženama i nasilja u porodici (Istanbulska konvencija).\nKada je riječ o nedostatku zaštite i podrške djeci svjedocima, u slučaju nasilja u porodici, nadzor pokazuje da države potpisnice Konvencije “uglavnom ne uspijevaju” da obezbijede odgovarajući i dovoljan pristup specijalizovanim uslugama za djecu, prilagođenim njihovom uzrastu, navodi se.\nU nekim zemljama, na primjer u Austriji i Finskoj, takve usluge se pružaju jedino u prihvatilištima, i to u ograničenom vremenskom periodu, dok odlazak iz skloništa znači i prestanak takve preko potrebne specijalističke podrške.\nU Srbiji, Holandiji, Portugaliji i Švedskoj prihvatilišta pružaju podršku djeci koja su uz svoje majke, ali usluge nisu specijalizovane ni prilagođene njihovim specifičnim potrebama, navodi se u izvještaju.\nU izvještaju se ukazuje i na nedovoljnu zaštita žrtava nasilja u porodici i njihove dece.\nIako Istanbulska konvencija predviđa da slučajevi nasilja u porodici budu uzeti u obzir pri odlučivanju o pritvoru i posjetama, u Albaniji, Belgiji, Italiji, Monaku, Poljskoj, San Marinu i Sloveniji stručnjaci nisu pronašli eksplicitno pominjanje nasilja u porodici kao zakonskog kriterijuma koji treba uzeti u obzir pri odlučivanju o starateljstvu ili pravima na posjete.\nU Francuskoj, Italiji, Crnoj Gori, Holandiji, Portugaliji i San Marinu, GREVIO je utvrdio da sudije, u slučajevima koji se odnose na određivanje prava na starateljstvo i na posjete, ne vrše procjene rizika niti traže objavljivanje procjena rizika i bezbjednosnih planova nadležnih organa.\nKada je riječ o Srbiji, stručnjaci Savjeta Evrope u izvještaju ukazuju da zakonodavstvo ne priznaje posljedice koje svjedočenje nasilju u porodici ostavlja na dijete, prenosi N1.


Vlada Srbije nije produžila Uredbu o socijalnom hlebu | Nova Ekonomija\nVlada Srbije nije produžila Uredbu o obaveznoj proizvodnji i prometu hleba od brašna "Tipa 500" koja je određivala maksimalnu cenu vekne od 46 dinara, piše Politika.\nKako je za Politiku izjavio ministar trgovine Rasim Ljajić, on ne očekuje povećanje cene hleba, jer i danas u prodavnicama ima hleba koji se prodaje za 30 ili 40 dinara po vekni.\nKako podseća Politika, udruženje "Žitounija" bilo je jedan od inicijatora ukidanja te mere za koju, kako su rekli, više nije postojala ekonomska opravdanost.\n"Konkurencija je velika među proizvođačima. Imamo informacije sa terena da se vekna iz industrijskih pogona, u nekim gradovima Srbije, prodaje i za 22 ili 27 dinara. Jasno je da tu nema zarade. Ako je i ima, ona je skromna. Pekari to nadomešćuju kroz cene specijalnih vrsta hlebova i peciva koje nisu bile pod kontrolom", rekao je Šajatović za Politiku.\nŠajatović je rekao da je pšenica rekordno rodila i bez obzira na nešto slabiji kvalitet ima je dosta i za domaće potreba i za izvoz, a ista situacija je i sa brašnom.


Proklinjanje kao „diplomatska kazna“: Šta je Erdogan zapravo poručio kada je „prokleo“ Austriju - Sputnjik Srbija\n22:56 18 Jun 2021\nProklinjanje kao „diplomatska kazna“: Šta je Erdogan zapravo poručio kada je „prokleo“ Austriju\n22:27 18.05.2021 Preuzmite kraći link\nTurski lider Redžep Tajip Erdogan izjavio je da proklinje austrijsku vladu zbog podizanja zastave Izraela u austrijskim saveznim ministarstvima. Da li je proklinjanje novi vid „diplomatske kazne“ i šta je Erdogan zapravo rekao kada je „prokleo“ Austriju?\nKako za Sputnjik kaže nekadašnji ambasador i univerzitetski profesor, islamolog dr Darko Tanasković, Erdogan već odavno ukazuje na Austriju, naslednicu Austrougarske monarhije, sa kojom je Osmansko carstvo delilo dominaciju nad Jugoistočnom Evropom, kao na jednu od evropskih država koje se najupornije suprotstavljaju ideji o mogućnosti integracije Turske u EU.\nProklinjanje kao „diplomatska kazna“\n„U kontekstu dramatičnog zaoštravanja izraelsko-palestinskog sukoba, panislamistički nastupajući kao savest usnulog muslimanskog sveta i njegov potencijalni predvodnik, turski predsednik se koristi prilikom da još jednom žestoko „prozove“ zvanični Beč, gde mu svojevremeno nije bilo dozvoljeno da drži predizborne govore, za islamofobiju i nameru da se na muslimane posredno prebaci istorijska krivica za holokaust. Slično je svojevremeno govorio i iranski predsednik Mahmud Ahmadinežad. Ovakav način državničkog obraćanja partnerima u međunarodnoj zajednici svakako nije uobičajen, ali ni potpuno stran političkoj kulturi i retorici pojedinih zvaničnika u muslimanskom svetu ili, recimo, u latinoameričkom ambijentu, odnosno u sredinama gde se političari ne libe verbalne agresije radi pojačavanja efekta svojih poruka, pre svega za unutrašnjepolitičku, a u ovom slučaju i za panislamističku upotrebu“, ukazuje Tanasković.\nErdogan je i ranije, podseća naš sagovornik, u više navrata teškim rečima, sa prizvukom proklinjanja, osuđivao one lidere i države koje je smatrao moralno grešnim sa stanovišta islamskog, ali, u njegovoj interpretaciji, i opšteljudskog sistema vrednosti.\n„Ali, i da nije ove osobenosti javnog govora u muslimanskom svetu, u kome religijska i eshatološka dimenzija izrečenog i dalje imaju posebnu simboličku težinu, može se, kao opšta pojava na svetskom planu, primetiti da je u politici i diplomatiji, čak i na formalno visokom nivou, znatno smanjena odgovornost za tešku reč, pa i naneprimerenije, ranije gotovo nezamislive kvalifikacije deluju šuplje i brzo se gube u etru. Za moć reči više ne važi ono narodno, „reč iz usta, kamen iz ruke“. Ostao je kamen”, ocenjuje Tanasković.\nBorba za prestiž u muslimanskom svetu\nI Slobodan Janković sa Instituta za međunarodnu politiku i privredu kaže da ovo nije prvi put da turski predsednik kritikuje Austriju.\n„Ne može se reći da je Erdogan sada bacio kletvu na Austriju, već ih je u svojoj izjavi prokleo, ali on je svojevremeno govorio i da će Austrija „platiti“ kaznu, govorio je o ratu između krsta i polumeseca kada, recimo, Austrija nije dozvoljavala njegovu političku kampanju među turskom dijasporom. Tako da ovo nije prvi put da se Erdogan obrušava na Austriju, ali ako uzmemo šire religijsko obraćanje državnika, onda to nije nešto što je karakteristika samo Turske, ili samo muslimanskog sveta. To je karakteristika i mnogih drugih zemalja, pa i Izraela, Evrope, a o Americi da i ne govorimo, taj način komunikacije gde se šalju poruke koje imaju religijsku konotaciju“, primećuje Janković.\nIako, kako kaže, donekle postoji politički uticaj na tursku dijasporu koja živi u Austriji, malo je toga što Turska može da uradi ovim povodom, pa je ovo jedna izjava koja više služi za muslimansku javnost generalno na Bliskom istoku, kako bi se pokazalo da Turska podržava Palestince i želi da im pomogne.\n„Takođe, ova Erdoganova izjava dolazi u momentu kada Iran ponovo postaje faktor koji polako stiče poverenje u muslimanskom svetu i van šiita, sa ovim skorašnjim približavanjem Hamasa Iranu posle deset godina, gde je Hamas i preko svog političkog lidera Ismaila Hanija, ali i preko drugih svojih zvaničnika poručio da je Iran veliki prijatelj palestinskih Arapa i da mogu da se oslone na njega. U tom smislu ovo je malo i borba za to ko će imati prestiž u muslimanskom svetu“, smatra Janković.\nFrustracija nedovoljnim zalaganjem Zapada\nSrboljub Peović sa Instituta za evropske studije kaže da Erdoganovu izjavu ne bi opisao kao nešto specificno islamsko ili tursko, niti misli da je tako treba doživljavati.\n„Ovo pre vidim kao odraz jedne frustracije nedovoljnim zalaganjem Zapada za rešavanje pitanja Palestine/Izraela, na koje je čitav islamski svet veoma osetljiv. Erdogan je u pređašnjim nastupima koristio veoma snažnu retoriku koja nije uobičajena ni za tursku, ni za svetsku diplomatiju, a primer toga je ispitivanje mentalne sposobnosti Emanuela Makrona prošle godine. Ovakve izjave, čini se, učestale su sa ekonomskim iscrpljivanjem Turske, a treba imati na umu i njihovu unutrašnju svrhu, i svrhu popularizacije Turske u društvima Bliskog istoka“, ocenjuje Peović.\nPredsednik Turske je u svom obraćanju u Ankari rekao i da „podizanje zastave terorističke države na svom državnom zdanju znači poistovećivanje sa terorom“, te da „Austrija očigledno pokušava da prisili muslimane da plate za genocid koji je počinila nad Jevrejima“.\nKako je ranije izjavio austrijski kancelar Sebastijan Kurc, izraelska zastava podignuta je na krovu savezne zgrade kancelara u znak solidarnosti, budući da „teroristički napadi na Izrael zaslužuju najodlučniju osudu“. Nakon zgrade kancelara, izraelsku zastavu podiglo je austrijsko Ministarstvo spoljnih poslova, izražavajući snažnu podršku bezbednosti Izraela.\ndiplomatija, Austrija, Turska, Redžep Tajip Erdogan


Никола Вучен: ЗАПОЧЕТИ РАДОВИ НА ИСТРАЖНИМ БУШОТИНАМА ЗА ТРИ НОВА БУНАРА – Паланачке новине\nNikola Vučen: ZAPOČETI RADOVI NA ISTRAŽNIM BUŠOTINAMA ZA TRI NOVA BUNARA\nby Palanačke · 23 aprila, 2020\nPredsednik Opštine Smederevska Palanka, Nikola Vučen, saopštio je da su počeli radovi na iskopavanju tri nova bunara na palanačkim izvorištima vode radi poboljšanja vodosnabdevanja u letnjem periodu.\n-Poštovani sugrađani, započeti su radovi na istražnim bušotinama za kopanje tri nova bunara. Plan nam je da bušenjem i opremanjem tri nova bunara do leta obezbedimo preko 160 litara u sekundi sa naših gradskih izvorišta. Za dve i po godine ekipe JKP „Vodovod“ su uspele da povećaju kapicitet naših izvorišta za preko 100 litara u sekundi što predstavlja istorijski maksimum od kako se meri potrošnja vode. Uz veliku pomoć Vlade Republije Srbije i sredstvima koja su nam obezbeđivali uspeli smo da Palanci vratimo uredno vodosnabdevanje i da garantujemo da nikada više neće da se desi da Palanka bude bez vode. Ovo leto čekamo sa navećim kapacitetima do sada. A plan je da do kraja godine obezbedimo 200 litara u sekundi sa naših izvorišta i krenemo u širenje mreže ka selima – istakao je Vučen.\nRasadnik „Starčević“ i OTO organizuju 7. Sajam cveća\n15. maja završna manifestacija „Dani Pere Todorovića“\nNext story U Smederevskoj Palanci 35 osoba izlečeno od korona virusa\nPrevious story Umro poznati i poštovani profesor matematike Živorad Žika Ivanović (1938-2020.)


Gates - Yellow Pages\nKompanija Gates je osnovana 1992. godine i od tada do danas naša firma je proširila paletu proizvoda u tolikoj meri da je postala vodeća kompanija u regionu.\nOno što odlikuje naše poslovanje jeste visoki standard proizvodnje i ugradnje, što za sobom povlači i višegodišnju garanciju koju dajemo našim klijentima na proizvode i usluge.\nDelatnost kompanije Gates jeste proizvodnja industrijskih i garažnih vrata – industrijska vrata i garažna vrata napravljena su od kompaktnih „sendvič“ panela sa toplotnom i zvučnom izolacijom, kao i automatizacija kapija – klizne kapije i zaokretne kapije. Pored navedenog deo poslovanja su i sistemi za zatvaranje prostora, protokolizacija (prolazi i parking mesta), automatske rampe za parkinge, automatski stubići, parking sistemi, automatska vrata, automatska senzorska vrata za ulaz u poslovne objekte, banke, markete…\nEvropski standard naših prizvoda se oslanja, jednim delom, na višegodišnju saradnju sa vodećim svetskim kompanijama. Italijanska kompanija „BFT“, „METECNO“ kao i „DOCO INTERNATIONAL“ iz Holandije su naši kooperanti i snadbevači od 1993. godine. Kao generalni zastupnici firme „BFT“ možemo vršiti snadbevanje kompletnog programa tog, vodećeg, svetskog proizvođača automatike, po najboljim uslovima.\nPoslovna politika naše firme „GATES“ se ogleda i u organizaciji poslovnih banketa na kojima predočavamo klijentima naš način rada, upoznajemo se sa saradnicima, kupcima, dobavljačima, sve to u cilju podizanja kvaliteta poslovanja. O profesionalnosti i visokom kvalitetu usluga koje pružamo najbolje svedoči referentna lista koja broji veliki broj prestižnih firmi…\nU narednom periodu organizacioni tim firme „GATES“ planira da proširi distributivnu mrežu u Srbiji. Svojim saradnicima ćemo biti dostupni sedam dana u nedelji sa obezbeđivanjem kompletne palete proizvoda našeg i stranog programa. Zbog toga nudimo tehničku, marketinšku podršku i organizujemo obuku (prodavaca, instalatera) za sve one koji su zainteresovani da sarađuju sa nama u posredničkom smislu.\nTršćanska 21, Beograd, Zemun, Srbija\n011 307 7426\ngaražna vrataIndustrijska vrata


Opština Topola: Maloletnim licima ne prodavati pirotehnička sredstva - Radio OP-TOP\nOpštinski štab za vanredne situacije opštine Topola na sednici održanoj 05.12.2018. godine razmatrao je problem prodaje i upotrebe pirotehničkih sredstava za vreme novogodišnjih i božićnih praznika i doneo je preporuku o načinu prodaje i upotrebi pirotehničkih sredstava:\nPreporučuje se svim ovlašćenim prodavcima da se prilikom prodaje pirotehničkih sredstava za vreme novogodišnjih i božićnih praznika na teritoriji opštine Topola pridržavaju svih važećih propisa koji regulišu ovu oblast. Posebnu pažnju posvetiti obavezi da se pirotehnička sredstva NIКAКO NE PRODAJU MALOLETNIM LICIMA, uz apel svim građanima naše opštine da pirotehnička sredstva NE КUPUJU КOD ULIČNIH PRODAVACA.\nPirotehnička sredstva nikako ne koristiti u zatvorenom prostoru, kao i na javnim mestima, zbog mogućnosti nastajanja požara i drugih neželjenih posledica jer je to u suprotnosti sa važećim propisima i podleže kaznenim odredbama.\nPosebna preporuka se upućuje obrazovnim ustanovama da kroz radni proces ukažu učenicima na moguće štetne posledice upotrebe pirotehničkih sredstava, kako na javnom mestu, tako i u okviru porodice i na drugim mestima.\nInformaciju emitovati do 08. januara 2019. godine.\nMladenovački novogodišnji turnir u malom fudbalu


Na inicijativu Marte Dobo, člana Gradskog veća za međunarodnu i regionalnu saradnju grada Subotice, 11. marta 2013. godine, održan je u Subotici, radni sastanak na temu integrisanog razvoja pograničnog područja.\nUčesnici su razmatrali mogućnosti unapređenja saradnje kroz realizaciju zajedničkih projekata sa ciljem sveobuhvatnog privrednog i društvenog razvoja.\nSastanku sa ciljem razmene mišljenja, prisustvovali su visoki predstavnici lokalnih samouprava Morahaloma, Tompe, Kiškunhalaša i Ašothaloma iz Mađarske, dok su iz pograničnog područja Srbije, tačnije severne Bačke, učestvovali predstavnici Bačke Topole, Kanjiže i grada Subotice.\nKonstatovano je da pogranična regija nudi brojne mogućnosti za saradnju na polju unapređenja: konkurentnosti privrede, zaštite životne sredine, upotrebe obnovljivih izvora energije, turističke ponude, infrastrukturnog opremanja, preduzetništva zasnovanog na tradiciji kao i na uspostavljanju sistema zaštite od elementarnih nepogoda.\nUčesnici su se usaglasili da je potrebno definisati projektne ideje koje će omogućiti objedinjeni razvoj regije odnosno područja sa obe strane granice uz unapređenje saradnje na svim poljima. Ovaj proces treba da omogući konkretizacija budućih projekata.\nPočetkom maja planiran je nastavak razgovora sa ciljem razmene ideja, mišljenja i iskustava.


Mihajlovićеva sa prеdsеdnikom kinеskе žеlеznicе: Brza pruga do Starе Pazovе u martu, do Novog Sada na jеsеn 2021! | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva sa prеdsеdnikom kinеskе žеlеznicе: Brza pruga do Starе Pazovе u martu, do Novog Sada na jеsеn 2021!\nMihajlovićеva sa prеdsеdnikom kinеskе žеlеznicе: Brza pruga do Starе Pazovе u martu, do Novog Sada na jеsеn 2021!\n14.01.2020. - 11:47\nPotprеdsеdnica Vladе Srbijе i ministarka građеvinarsva, saobraćaja i infrastrukturе, prof. dr Zorana Mihajlović, sastala sе danas sa prеdsеdnikom kinеskе kompanijе “Čajna rеjlvеj intеrnеšеnеl kompani” (CRIC) Jan Žongminom i sa njim razgovarala o rеalizaciji projеkta modеrnizacijе brzе prugе od Bеograda do Budimpеštе. Sastanku jе prisustvovala i ambasadorka NR Kinе u Srbiji Čеn Bo.\nMihajlovićеva jе tom prilikom izjavila da jе Srbija ponosna na odnosе dvе državе, ali i naša dva prеdsеdnika Alеksandra Vučića i Si Đinpinga, tе istakla da vrеdnost infrastrukturnih projеkata sa NR Kinom iznosi 15 milijardi еvra.\nProjеkat modеrnizacijе brzе prugе Bеograd-Budimpеšta jе vеoma značajan za Srbiju, nе samo zato što jе najvеći projеkat u Srbiji i jugoistočnoj Evropi, vеć jеr smo timе dеo globalnе inicijativе “Pojas i put”, na šta smo posеbno ponosni jеr govori o odnosima Srbijе i NR Kinе. Ovim projеktom vraćamo Srbiju na poziciju tranzitnе zеmljе kroz koju prolazi prva brza pruga, to nikada nismo imali”, rеkla jе ona.\nMihajlovićеva jе dodala da jе važno što jе danas u posеti Srbiji prеdsеdnik kinеskih žеlеznica, sa kojim jе dogovorеn i počеtak radova na trеćoj dеonici od Novog Sada do granicе sa Mađarskom.\n“U martu ovе godinе ćеmo imati završеna 34 km lеvog kolosеka na pruzi Bеograd - Stara Pazova, do oktobra ćе biti gotov i dеsni kolosеk, to jе važno za Bеograd i „Bеovoz“. Na jеsеn 2021. bićе gotova dеonica do Novog Sada, do kog ćеmo iz Bеograda stizati za 25 minuta. A u martu ovе godinе započеćеmo radovе i na trеćoj dеonici od Novog Sada do granicе sa Mađarskom”, izjavila jе Mihajlovićеva.\nJan Žongmin jе zahvalio potprеdsеdnici Mihajlović i ministarstvu na podršci i pomoći u rеalizaciji ovog projеkta, rеkavši da sе jučе na tеrеnu uvеrio da svi radovi tеku po ugovorеnoj dinamici.\n“Nеmamo problеma u rеalizaciji projеkta i sa svojе stranе, kao odgovorna kompanija, učinićеmo svе da sе radovi izvеdu po dogovorеnoj dinamici. Vaša kontinuirana podrška nam jе izuzеtno značajna”, rеkao jе Jan Žongmin.


Močnik: Crna Gora drži čeonu poziciju u EU integracijama u regionu | EUME\nNaslovnica Info Press info Močnik: Crna Gora drži čeonu poziciju u EU integracijama u regionu\nMočnik: Crna Gora drži čeonu poziciju u EU integracijama u regionu\nMočnik i Krivokapić\nPredsjednik Skupštine Crne Gore Ranko Krivokapić primio je danas Nj.E. Mitju Močnika – novoimenovanog ambasadora Republike Slovenije.\nTokom sastanka istaknuti su prijateljski i sadržajni odnosi Crne Gore i Republike Slovenije na svim nivoima.\nNovoimenovani ambasador Republike Slovenije Mitja Močnik je iskazao izrazito zadovoljstvo što svoj novi mandat počinje baš u Crnoj Gori, državi na vratima NATO-a i državi koja drži čeonu poziciju u EU integracijama u regionu.\nPredsjednik Ranko Krivokapić iskoristio je ovu priliku da ambasadoru Močniku prenese izraze zahvalnosti Sloveniji na svemu što je uradila i radi na crnogorskom evro-atlantskom putu.\n“U ovim važnim i rekao bih velikim istorijskim koracima Crne Gore, posebno je važno imati partnere koji vas ne samo podržavaju, već razumiju, poznaju i to sve rade u dobroj volji i namjeri. Bliskost naše dvije države, istorijska povezanost i koračanje ka zajedničkoj EU sudbini, nam daje veliki politički i društveni kapital”, poručio je Krivokapić.


DPK i DSK potpisali koalicioni sporazum\nPriština, konstitutivna sednica Skupštine Kosova, 4. januar 2008\nMandatar za sastav Vlade Kosova i predsednik DPK, Hashim Thaqi i predsednik Kosova i DSK, Fatmir Sejdiu potpisali su u ponedeljak koalicioni sprorazum o vladajućoj koaliciji na Kosovu.\nNajviši zvaničnici Demokratske partije Kosova (DPK) i Demokratskog saveza Kosova (DSK) potpisali su koalicioni sporazum kojim se utvrđuju modaliteti buduće vladavine dve najveće partije kosovskih Albanaca.\nPrema koaliconom sporazumu, predviđeno je da DPK, koja je na izborima od 17. decembra osvojila najviše poslaničkih mandata u Skupštini Kosova, dobije mesto predsednika Skupštine, premijera, zamenika premijera i sedam ministarstava. DSK, pored funkcije predsednika Kosova, čiji bi mandat prema predlogu sporazuma trebao da traje pet godina, dobija i 5 ministarskih mesta.\nDPK je dobila ministarstva koja se smatraju značajnijim. DPK će dati ministre u Ministarstvu za privredu i finansije, Ministarstvo za energetiku i rudarstvo, Ministarstvo za transport i telekomunikacije, Ministarstvo unutrašnjih poslova, Ministarstvo obrazovanja, nauke i tehnologije, Ministarstvo poljoprivrede, šumarstva u ruralnog razvoja i Ministarstvo javnih službi. DSK su pripala Ministarstvo pravde, Ministarstvo trgovine i industrije, Ministarstvo zdravlja, Ministarstvo kulture, omladine, sporta i nerezidencijalnih pitanja i Ministarstvo lokalne uprave.\nPredstavnici srpske zajednice će rukovoditi sa dva ministarstva- Ministarstvo rada i socijalnog staranja i Ministarstvo za zajednice i povratak, dok će predstavnik ostalih manjinskih zajendica voditi Ministarstvo ekologije i prostornog planiranja.\nPredviđeno je da u nastavku konstitutivne sednice Skupštine Kosova, koja je zakazana za sredu, u paketu budu izglasani predsednik i predsedništvo Skupštine, predsednik Kosova i Vlada na čelu sa mandatarom Hashimom Thaqijem, čime će se izvršiti konstituisanje institucija kosova prema rezultatima izbora od 17. novembra. U opoziciji ostaju Alijansa Novo Kosovo, Demokratski savez Dardanije i Alijansa za budućnost Kosova, koje zajedno imaju 34 poslanička mandata u odnosu na 120 poslanika Skupštine Kosova.


Održan sastanak predsjednika privrednih komora u Federaciji BiH\nU Bosansko- podrinjskom kantonu Goražde, općina Pale-Prača u Lovno-turističkom centru “Bijele vode” 06.06.2013. godine održan je sastanak predsjednika privrednih komora u Federaciji BiH. Domaćin sastanka bila je Privredna komora Bosansko-podrinjskog kantona Goražde.\nSastanku su prisustvovali predsjednik i dopredsjednik Privredne komore Federacije BiH, predsjednici kantonalnih privrednih komora u Federaciji BiH, Jusuf Hubjer, član Upravnog odbora Privredne komore Federacije BiH iz Bosansko-podrinjskog kantona Goražde i načelnik općine Pale-Prača Asim Zec .\nPrije prelaska na dnevni red načelnik općine Pale- Prača informisao je učesnike sastanka o privrednom razvoju općine i mogućnostima za nova domaća i strana ulaganja te pozvao privrednike da investiraju na području ove općine. Tom prilikom, on je obećao da će općinska administracija sve njihove zahtjeve rješavati u najbrže mogućem vremenu, u skladu sa pozitivnim zakonskim propisima.\nRadna verzija Zakona o porezu na dobit u Federaciji BiH,\nInformacija o nekim pokazateljima efikasnosti sudstva/ rješavanje dužničko- povjerilačkih odnosa\nRadna grupa Federalnog ministarstva finansija uradila je radnu verziju Zakona o porezu na dobit. Postojeći Zakon o porezu na dobit privrednici smatraju vrlo stimulativnim te su mišljenja da je isti stvarao povoljan ambijent za nova domaća i strana investiciona ulaganja što bi za posljedicu imalo brži privredni rast, a samim tim i veći broj radnih mjesta.\nUkoliko dođe do izmjene postojećeg zakona posljedice će trpiti privredni subjekti koji čine okosnicu razvoja Federacije. Posebno se to odnosi na privredna društva koja se bave izvozom roba i usluga .\nŠefkija Botonjic, predsjednik Privredne komore Ze-Do kantona, rekao je da se u suštini radi samo o ukidanju člana 31, 32 i 33, koji su davali određene oklakšice izvoznicima. To se posebno odnosi na kategorije izvoznika koji su ostvarili ukupan prihod 30% od izvoza, zatim koji su investirali 20 miliona u 5 godina, te oni koji su zapošljavali invalide.\nSve države u našem okruženju Zakonom o porezu na dobit nastoje poboljšati ambijent za privlačenje domaćih i stranih investitora , a predloženom Radnom verzijom pomenutog Zakona postigao bi se suprotan efekat, interesovanje investitora za ulaganje u Federaciji BiH bi slabilo i ne bi bilo stimulativno.\nJago Lasic, predsjednik Privredne komore Federacije BiH , mišljenja je da postojeći Zakon o porezu na dobit ne treba mijenjati, već samo nadograđivati, odnosno poboljšavati.\nDonesen je zaključak da predsjednik Privredne komore Federacije BiH Jago Lasić i predsjednik Privredne komore Ze-Do kantona Šefkija Botonjić u utorak 11.06.2013.godine prisustvuju zasjedanju radne grupe predlagača, te na istoj prezentuju zaključke sa ovog sastanka, te da eventualno nove prijedloge dostave kantonalnim privrednim komorama radi izjašnjavanja o njima, nakon čega bi se uradio jedinstven stav komora na nivou Federacije BiH.\nOsim ovih problema, domaća privreda je pritisnuta unutrašnjim dugovanjima. Svako svakome duguje, a država svima. Podaci o tome su više nego poražavajući.\nKemal Grebo, predsjednik Privredne komore Kantona Sarajevo na sastanku je istakao da unutrašnji dug Bosne i Hercegovine iznosi više od 20 milijardii KM. Do ovih podataka došlo se anketom 1% privrednih subjekata registrovanih na području Kantona Sarajevo.\nJedna od predloženih mjera je formiranje privrednih ili nekih drugih posebnih sudova koji bi efikasno riješavali probleme koji se odnose na dužničko-povjerilačke odnose , čime bi se oslobodila velika količina novca koji je u ovom trenutku blokiran i ne služi nikome.\nNa ovom sastanku donesen je zaključak da se Vladi Federacije BiH uputi incijativa da predstavnici privrednih komora budu članovi ekonomsko-socijalnih vjeća. Takođe je donesen zaključak da se od agencije AFIP zatraži pristup podacima o Bilansu stanja, Bilansu uspjeha, Promjenama u kapitalu i Gotovinskom toku koji bi poslužili za izradu Informacije o uspješnosti poslovanja privrednih društava na nivou Federacije BiH i Kantona pojedinačno.\nNakon završenog sastanka učesnici su obišli proizvodni kapacitet punionice prirodne izvorske vode “ Bijela Voda ” kao i Sportsko- rekreativni centar Bijele Vode.\nSlijedeći sastanak privrednih komora u Federaciji BiH održat će se u toku jula mjeseca u Mostaru.


Vlada Srbije će izaći sa novim merama pomoći ako kriza potraje - 05.04.2020, Sputnik Srbija\nVlada Srbije će izaći sa novim merama pomoći privatnom sektoru, ako kriza izazvana pandemijom koronavirusa u Srbiji bude trajala duže od tri meseca, izjavio je... 05.04.2020, Sputnik Srbija\n09:23 05.04.2020 (Osveženo: 00:55 26.08.2021)\nVlada Srbije će izaći sa novim merama pomoći privatnom sektoru, ako kriza izazvana pandemijom koronavirusa u Srbiji bude trajala duže od tri meseca, izjavio je večeras ministar finansija Siniša Mali.\nOn je na TV Prva rekao da je država pripremila paket ekonomskih mera pomoći vredan 5,1 milijardu evra, što je polovina godišnjeg budžeta uzimajući u obzir da će kriza trajati tri meseca.\n„Naše javne finansije su stabilne, ekonomija je jaka i država želi da najveći teret krize preuzme na sebe”, rekao je Mali i precizirao da će između 60 i 65 odsto tih sredstava biti obezbeđeno iz budžeta i domaćeg tržišta hartija od vrednosti, a ostatak će Srbija obezbediti na međunarodnom finansijskom tržištu.\nObjasnio je da je država pripremila paket mera za pomoć jer novca ima i budžet je stabilan, što je, kako kaže, obezbedilo sprovođenje teških reformi koje je počeo 2014. Aleksandar Vučić u vreme kada je bio premijer.\n„Imao sam relativno lak posao da pripremim paket mera”, naveo je ministar finansija, javlja Tanjug.\nKaže da je obim programa pomoći koji je Srbija namenila za ekonomske mere pomoći privatnom sektoru retko koja zemlja ima budući da iznosi 11 odsto BDP.\n„Retka smo zemlja koja može to da izdrži. Program mera ima dva cilja, da sačuvamo radna mesta i pomognemo onima koji su najviše pogođeni, a to je privatni sektor, preduzetnici, mikro, mala i srednja preduzeća. Želimo da masovnim programom pomoći pomognemo privedi da sa što manje problema i što bezbolnije prođe krizu”, kaže Mali.\nPosle predstavljanja mera na posao se vratilo više hiljada radnika\nCilj programa mera je, kako je napomenuo, da posle krize ostanu netaknuti proizvodni kapaciteti, da se ne zatvaraju fabrike i da ljudi ne ostanu bez posla, kao i da u što kraćem periodu preduzeća dođu do nivoa proizvodnje koji su imali do samo pre mesec dana. Naveo je i da je predsedica MMF rekla da se nikada u istoriji nije desilo da je stala ekonomija.\n„To je izazov za sve zemlje pa i Srbiju. Srbija krizu dočekuje jaka i stabilna”, rekao je Mali.\nOd predstavljanja mera hiljade ljudi vraćeno na posao\nMinistar finansija Siniša Mali preneo je za Prvu televiziju da su posle predstavljanja mera za pomoć srpskoj ekonomiji zbog epidemije korone vratili na posao više hiljada radnika.\nUveren je da je to zato što je pogođena suština problema, naročito drugom merom koja predviđa da država pokrije minimalac za svakog zaposlenog, a poslodavac ostalo. Istakao je da ta mera podrazumeva da će država svakom radniku isplatiti oko 750 evra, odnosno nešto više od 90.000 dinara na ime minimalca za tri meseca i tako, uveren je ministar, sprečiti otpuštanje radnika, prenosi Tanjug.\nMali objašnjava i da, osim ovog, poslodavac nema obavezu da plaća kredite i finansijske lizinge, nema potrebe da plaća poreze i doprinose za zarade i akontaciju za porez na dobit za 2020.\nJedini uslov da to dobije, ističe Mali, jeste da nije otpustio više od 10 odsto radnika, što će se proveravati kroz poresku prijavu.\nSto evra nekoliko nedelja posle vanrednog stanja\nPunoletnim građanima Srbije država će isplatiti obećanih 100 evra nekoliko nedelja posle vanrednog stanja, kaže Mali.\nPrema njegovim rečima, ta mera doneta je kako bi pokrenula potrošnju i tražnju, a to će, dodaje, podstaći i fabrike da pokrenu proizvodnju.\n“Naša želja je bila da nađemo jedan mehanizam koji se odnosi na sve građane, da ne pravimo diskriminaciju, jer je svako od nas, manje ili više, u ovoj krizi oštećen ili pogođen”, rekao je Mali za Tv Prva.\nIstiče da ova mera daje jednu dozu optimizma građanima, a osim toga, kaže, ekonomska logika je da će taj novac završiti u prodavnicama.\n“Bitno je da postoji tražnja, da se kupuju roba i namirnice, a onda će i fabrike da krenu u proizvodnju”, objasnio je Mali.


Jovana Pajić i Sale Tropiko se razvode, a sada je otkriven i uzrok ovog kraha.\nVest da se Jovana Pajić i Sale Tropiko razvode, šokirala je celokupnu javnost. Iako se o njihovom razlazu spekulisalo mesecima unazad i čekao se trenutak njihovog zvaničnog saopštenja, ipak se javnost potajno nadala da se radi o netačnim navodima. Ipak, njih dvoje su oboje potvrdili da se zvanično razvode i da već neko vreme ne žive zajedno.\nOni su u svojim saopštenjima naveli da su ostali u prijateljskim odnosima i da je ovo bila zajednička odluka, a kako Kurir prenosi, razlog njihovog razvoda je između ostalog i Marija Šerifović.\nMarija Šerifović kriva za razvod braka Jovane Pajić i Saleta Tropika\nNaime, kako izvor pomenutih medija navodi, Saletu smeta Jovanino i Marijino druženje, ali kako nije mogao da utiče na bliskost tog odnosa, odlučili su oboje da je najbolje da se razvedu. Takođe se navodi, da je upravo Jovana kriva što se Džejla Ramović nije pojavila na rođendanskoj proslavi Šerifovićeve.


pink.rs | Formira se prvi Centar za obuku roditelja dece sa posebnim potrebama\nCentar će biti organizovan u okviru sistema socijalne zaštite, a u njemu će raditi licencirani socijalni radnici, koji budu prošli obuku svetskih stručnjaka iz ove oblasti.\nPrvi Centar za obuku roditelja dece sa posebnim potrebama u ovom delu Evrope biće otvoren u Srbiji i u njemu će zainteresovane mame, tate i staratelji, moći da nauče kako da se na adekvatan način brinu o dečacima i devojčicama koja boluju od autizma, cerebralne paralize, epilepsije, povrede mozga, trizomije 21, kao i drugih genetičkih abnormalnosti i različitih razvojnih invaliditeta i neuroloških stanja. Centar će biti organizovan u okviru sistema socijalne zaštite, a u njemu će raditi licencirani socijalni radnici, koji budu prošli obuku svetskih stručnjaka iz ove oblasti.\nKako je najavio Zoran Đorđević, ministar za rad, zapošljavanje, boračka i socijalna pitanja, na putu ostvarenja ovog cilja pomoći će im Daglas Doman, direktor čuvenog „Doman Internacionalnog Instituta” iz SAD, sa kojim se sastao ovih dana u Beogradu.\n– U našoj zemlji imamo 50 porodica koje su već uključene u program Doman metode, koja ima holističko-integrativni pristup. Procenjuje se da je mnogo veći broj porodica koje se susreću sa takvim problemima. Veoma je važno da gotovo svi roditelji čija deca iziskuju određenu vrstu pomoći budu obučeni da im je pruže samostalno i adekvatno. Uložićemo maksimalne napore u skladu sa mogućnostima, kako bi ovaj Centar bio uspostavljen u Srbiji, a sa ciljem da deca dobiju pomoć i bolje uslove za život – naglasio je ministar Đorđević.\nOn objašnjava da je trenutna situacija u Srbiji je takva da ova vrsta terapije, nažalost, nije dostupna svim porodicama kojima je potrebna.\n– S obzirom na to da će ovo biti prvi Centar tog tipa u Jugoistočnoj Evropi, trenutno je situacija nepovoljna za roditelje dece sa posebnim potrebama, zato što oni roditelji koji žele ovaj vid obuke moraju da idu u inostranstvo, što ne samo da iziskuje velike finansijske troškove od samog lečenja do smeštaja i života u drugoj zemlji već je teže i zato što je u pitanju program na stranom jeziku. Sama izmeštenost od porodice koja predstavlja ključnu podršku takođe je jedna od otežavajućih okolnosti – istakao je Đorđević.\nInternacionalni program imaće za cilj da nauči roditelje kako da pomognu deci da ostvare maksimalnu intelektualnu, fizičku i društvenu izvrsnost.\n– Roditelje dece sa povredama mozga širom sveta doživljavamo na isti način – svi su oni preuzeli odgovornost za svoju decu. Naš zadatak je da ih naučimo kako da kroz različite vidove terapije na najbolji način pomognu deci. Roditelji koji učestvuju u našim programima su najbolji terapeuti svojim mališanima – dodao je Daglas Doman.


» Evropski parlament mladih u Zrenjaninu\nU Zrenjaninu se od 2. do 4. februara ove u Zrenjaninu održava 4. Outreach Weekend Evropskog parlamenta mladih Srbije uz podršku EU Info centra.\nOva konferencija okupiće oko 60 mladih ljudi iz Srbije od kojih će oko 40 biti srednjoškolci iz grada Zrenjanina. Svi srednjoškolci biće potencijalni kandidati za učešće na 11. Nacionalnoj konferenciji Evropskog parlamenta mladih Srbije u Novom Sadu nakon koje će imati priliku da učestvuju na tri godišnja Međunarodna zasedanja Evropskog parlamenta mladih koji okupljaju preko 900 učesnika iz cele Evrope u cilju razvijanja ujedinjenog glasa mladih o aktuelnim temama, koji se u vidu rezolucija šalju Evropskom parlamentu kao predlog rešenja.\nDelegati zasedanja u Zrenjaninu imaće priliku da budu gosti Zrenjaninske gimnazije i da tokom generalne skupštine budu u Gradskoj skupštini. Pored toga, učesnicima će Ena Babić iz Tima Evropa održati radionicu na temu ljudskih prava.


Vesti online / Vesti / Društvo / Nove mere Nemačke vlade: Dođite da radite, spremamo vize\nSve to u trenutku kada nemačke vlasti pokušavaju da se izbore s nedostatkom kvalifikovane radne snage.\nMinistar unutrašnjih poslova Horst Zehofer izjavio je da će vize, koje su trenutno dostupne fakultetski obrazovanim ljudima, biti proširene na ljude sa kvalifikacijama za određene profesije, prenosi AP.\nZehofer je pritom istakao da Nemačka ne želi "imigraciju u sistemu socijalnog osiguranja", tako da će podnosioci zahteva za vizu morati da dokažu da mogu da se sami izdržavaju i da govore nemački.\nMinistar za rad Hubertus Hajl rekao je da je vlada usaglasila i "pragmatično" rešenje za odbačene tražioce azila koji imaju posao u Nemačkoj i dobro su integrisani.\nPrema njegovim rečima, vlada želi da im dodeli "pouzdan status" kako ne bi "pogrešne ljude slala kući, a potom svim silama pokušavala da zaposli kvalifikovane radnike iz trećih zemalja".


Zajednički iftar u Džematu Oskova | Zivinice.ba\nPočetna » Događaji » Zajednički iftar u Džematu Oskova\tŠefik Gadžo09.07.2015 20:32\nZajednički iftar u Džematu Oskova\nRamazan je uvijek bio prilika za njegovanje vrijednosti koje ljude podstiču da se međusobno pomažu i ujedinjuju. Zajednički iftari su najbolje prilike za iskazivanje ovih vrijednosti.Vrijedne džematlije džemata Oskova organizovali su zajednički iftar na otvorenom, koji je održan u haremu džamije, koji simbolizira snagu i zajedništvo ovog džemata.\nCilj ovog iftara osim duhovnosti ujedno je i druženje i aktiviranje omladine, pa se tako ovaj džemat može pohvaliti da je u organizaciji oko iftara učestvovala velikim dijelom omladina, odnosno polaznici mektebske nastave. Ovo je drugi po redu zajednički iftar u ovom džematu, na kojem je prisustvovalo više od dvjesto džematlija. Inicijator zajedničkih iftara bio je rahmetli hadžija Esed Brčaninović, kada je prošle godine upriličen prvi zajednički iftar u ovom džematu.\nO samim aktivnostima oko pripreme ovog zajedničkog iftara, imam ovog džemata Ferid efendija Fejzić nam je rekao :\n„Mi smo našli za shodno da organizujemo zajednički iftar, kao jedno rješenje koje se nameće u posljednje vrijeme, a to je da Ramazan ide u ljetne mjesece, da su visoke temperature i ako se organizuju iftari po domaćinstvima, vrlo često to bude neuslovno, i domaćini nemaju mogućnost pozvati veliki broj ljudi. Džematlije ovog džemata su uložili svoj trud i svoja sredstva da napravimo ovako zajednički iftar, za koji nam se piše Ramazanska iftarska nagrada, i ako Bog da u to se uzdamo, u to polažemo nadu, i sve smo učinili za taj cilj, a džematlije su razumjele taj poziv, ovo se pokazalo svrsishodnim i mi ćemo pokušati da ovo preraste u tradiciju, jer se ugodno i družimo“.\nVažno je napomenuti da je ovaj džemat vlastitim snagama izvršio rekonstrukciju minareta džamije, pred početak mjeseca Ramazana. Vrijednost ovog projekta iznosila je oko 10 000 KM. Ovom prilikom Ferid efendija Fejzić se zahvalio svim džematlija koji su svojim učešćem pomogli oko organizacije ovog zajedničkog iftara kao i oko rekonstrukcije minareta džamije.\nU prelijepoj ramazanskoj atmosferi ispijaući kahvu džematlije su nastavile da se druže do početka teravih-namaza, i mogli su da uživaju u lijepom učenju ilahija u izvedbi polaznika mekteba./Nihad Kovačević/


Džeb Buš se povlači iz kampanje, Tramp favorit - 21.02.2016, Sputnik Srbija\nJedan od pretendenata za kandidata Republikanske stranke na predsedničkim izborima u SAD Džeb Buš je saopštio da se povlači iz kampanje, nakon što je doživeo još... 21.02.2016, Sputnik Srbija\ndonald tramp, džeb buš, vesti\n© REUTERS / JONATHAN ERNSTPredsednički kandidati Donald Tramp i Džeb Buš\n14 Februar 2016, 10:46\nBušu za spas blede predsedničke kampanje nije bilo dovoljno ni poznato prezime, niti politički pedigre, ali ni donatori dubokog džepa, ocenjuje AFP.\n„Večeras suspendujem svoju kampanju“, izjavio je Buš, koji je bio na ivici suza nakon razočaranja u Južnoj Karolini, i dodao da je ponosan na kampanju koju je vodio „kako bi ujedinio svoju zemlju“.\nBivši guverner Floride i sin jednog, a brat drugog američkog predsednika, započeo je kampanju za predsedničke izbore kao favorit da postane kandidat republikanaca, zahvaljujući tome što je imao podršku političke dinastije Buš i donacije merene milionima dolara.\nTramp odneo pobedu u Južnoj Karolini\nAmerički milijarder Donald Tramp, pretendent za kandidata Republikanske stranke na predsedničkim izborima u SAD, pobednik je unutarstranačkih izbora u Južnoj Karolini čime je učvrstio svoj status favorita u trci za republikansku nominaciju.\nTrampova pobeda dobija na značaju pošto je Buš saopštio da se povlači iz kampanje.\nSenatori Ted Kruz i Marko Rubio borili su se za drugo mesto, prenosi AP.


RTS :: Napadač Olimpijakosa Ranđelović: Nije nam bitno da li ćemo igrati protiv Omonije ili Zvezde\nFudbal Napadač Olimpijakosa Ranđelović: Nije nam bitno da li ćemo igrati protiv Omonije ili Zvezde\nutorak, 15. sep 2020, 11:32 -> 13:29\nIzvor: RTS, Arena sport\nFudbaler grčkog šampiona Olimpijakosa Lazar Ranđelović izjavio je da mu je svejedno protiv koga će igrati u plej-ofu za Ligu šampiona: srpskog prvaka Crvene zvezde ili Omonije sa Kipra.\n"Iskreno mi je svejedno s kim ćemo igrati dvomeč u plej-ofu. Prošle godine smo igrali sa Zvezdom u grupnoj fazi, tako da, ako nam opet protivnik bude prvak Srbije, siguran sam da ćemo odigrati dve uzbudljive i dobre utakmice", rekao je Ranđelović za TV Arena sport.\nSrpski fudbaler, čijim je golom Olimpijakos pobedio AEK-a (1:0) za 28. trofej u nacionalnom kupu, kaže da je u sutašnjem meču trećeg kola kvalifikacija za LŠ između šampionâ Srbije i Kipra, Zvezda favorit.\n"Teško mi je da govorim o tome ko ima veće šanse. Ipak, mislim da je prednost na strani Crvene zvezde. Ali to je fudbal, ko bude bolji – pobediće", rekao je Ranđelović, koji se nada da će se uskoro naći i na spisku selektora reprezentacije Srbije Ljubiše Tumbakovića.\n"Iskreno se nadam pozivu u reprezentaciju ako nastavim da igram dobro i postižem golove. Ali dobro, kako bude, bio bih jako srećan da dobijem poziv 'orlova'", zaključio je Ranđelović.\nNastavljen Fulamov košmar, Palas slavio na "Kotidžu"\nEl Klasiko, Real bolji od Barselone


Gradonačelnik Igor Pavličić prošle nedelje naložio je Gradskoj upravi za komunalne poslove, Agenciji za energetiku i „Toplani“ da požure sa izradom odluke o tarifnom sistemu za obračun toplotne energije koja bi stvorila uslove da Novosađani plaćaju grejanje po utrošku.\n- Tarifni sistem za naplatu toplotne energije je u završnoj fazi izrade i predviđa merenje utrošene toplotne energije na nivou objekta, odnosno zgrada i ulaza. Od 2002. do 2005. godine „Toplana“ je ugradila merila utroška toplotne energije u sve primarne, odnosno sekundarne toplotne podstanice na ulazu u objekat, što omogućava merenje isporučene toplotne energije za svaki objekat pojedinačno - navodi Jelić.\nMeđutim, da bi potrošači mogli da utiču na potrošnju toplote u stanovima, navodi on, potrebna je ugradnja delitelja toplote, termostatskih ventila, kao i rekonstrukcija podstanice tamo gde ona nije obavljena. Vrednost te opreme po stanu zavisi od toga koliko ih je u zgradi, te broju grejnih tela u jednoj stambenoj jedinici i postojećem stanju opreme u toplotnoj podstanici.\n- Cena po stanu zavisi od broja grejnih tela, a ugradnja opreme po jednom radijatoru može koštati oko 50 evra, što znači da za prosečan dvosoban stan sa pet grejnih tela, trošak bi mogao biti od 250 evra. Ovaj trošak bi trebalo posmatrati kao investiciju, jer se za godinu do dve, kroz uštedu u potrošnji toplotne energije, ova investicija vraća. S obzirom na to da „Toplana“ ima 85.000 potrošača, govorimo o iznosu većem od 20 miliona evra potrebnih za ugradnju delitelja energije i termostatskih ventila - objašnjava direktor „Toplane“.\nOvaj novac, prema Jelićevim rečima, trebalo bi da se obezbedi iz kredita, a vraćali bi ga i grad i vlasnici stanova.\n- „Novosadska toplana“ je vlasnik sistema do podstanica, a vlasnici opreme u stambenim jedinicama bi bili potrošači. Da bi sistem zaživeo, potrebno je automatizovati sve podstanice u zgradama. Do sada je automatizovano oko 500 podstanica, a potrebno je još 3.000. Da bi se ovo uradilo, „Toplana“ treba da investira još oko šest miliona evra u automatizaciju preostalih podstanica. A za to će nam sigurno biti potrebna pomoć grada. Troškove celog projekta moraju snositi i grad i potrošači. S obzirom na budžetski deficit u odnosu na prethodne godine, moraćemo se osloniti na kreditne fondove EU. Ovaj kredit bi, u delu koji se odnosi na ugradnju opreme u njihove stanove, potrošači bi vraćali godinu ili dve. Pošto bi bili u prilici i da štede potrošnju toplotne energije, mnogi od njih ne bi ni osetili povećanje svog redovnog računa za grejanje - zaključuje Vladimir Jelić.\nRusija i Kina stavile veto na rezoluciju o primirju u Siriji


SportDC - Vesti - Premijer liga BiH - UEFA ulaže u bh stadione\nSreda, 20.03.2019 00:54\nUEFA ulaže u bh stadione\nPredstavnici NS/FS BiH su u prethodnih nekoliko dana posjetili gradonačelnike sarajevskih opština „Novi Grad“ i „Centar“, te gradonačelnika Zenice, kako bi razgovarali o planovima NS/FS BiH kad je u pitanju stadionska infrastruktura, te najavili dolazak stručnog tima UEFA-e, koji će 16. i 17. aprila ove godine obići stadione u BiH.\nOvo znači da su sarajevski stadioni Grbavica i Asim Ferhatović Hase te zeničko Bilino polje uu užem izboru za rekonstrukciju.\n“Na sastancima je dogovoreno da predstavnici lokalnih zajednica pripreme relevantnu dokumentaciju, te video prezentacije projekata rekonstrukcije ili unapređenja infrastrukture stadiona koji su u njihovoj nadležnosti. Od izuzetne je važnosti uključivanje lokalne zajednice u ovaj projekat, te njihove spremnosti za finansiranje istog.\nKao što je prethodno najavljeno zvaničnim dopisom UEFA-e, njihov stručni tim će u saradnji sa odgovarajućim timom NS/FS BiH na bazi urađenih prezentacija i dostavljenih planova pristupiti izradi projekta pomoći na unapređenju infrastrukture stadiona i/ili lokacija za koje se utvrdi da posjeduju potencijal i perspektivu za unapređenje stadionske infrastrukture. Uz sve ovo još jednom naglašavamo neophodnost i spremnost lokalnih zajednica i drugih nivoa vlasti u Bosni i Hercegovini da participiranju u finansiranju i realizaciji, kako ovog projekta, tako i nekih budućih projekata kako bi se stvorili bolji uslova za unapređenje i razvoj fudbala”, poručeno je iz krovne kuće bh. fudbala.\nKako je predviđeno planom aktivnosti Administracije NS/FS BiH, krajem ovog mjeseca trebalo bi da se održi sastanak sa predstavnicima FK „Željezničar“ Sarajevo u cilju nastavka realizacije infrastrukturnih projekata na stadionu „Grbavica“.\nMladost ili Radnik\nUtakmice počinju minutom ćutnje\nOsim čeka pobjedu\nKrupa na Koševu


Proglašeni pobednici EY studija slučaja za srednjoškolce "Start Young - Take the Lead" - WANNABE MAGAZINE\nProglašeni pobednici EY studija slučaja za srednjoškolce “Start Young – Take the Lead”\nJuče, na Univerzitetu Singudunum, revizorsko-konsultantska kompanija EY (Ernst & Young) organizovala je drugo po redu takmičenje za srednjoškolce u rešavanju studije slučaja “Start Young – Take the Lead”. Osam timova prezentovalo je stručnom žiriju svoja rešenja na postavljeni problem, a pobedio je tim iz XIV Beogradske gimnazije koji su činili: Aleksa Srbljanović, Andrej Petrović i Rastko Sekić.\nStručni žiri činilo je 15 članova koji dolaze iz kompanije EY, Univerziteta Singidunum, bankarskog i privrednog sektora, i u finalu odabrali su 5 timova kojima će se pružiti mogućnost da konkurišu za EY stipendiju do kraja školovanja. Programu kompanije EY “Start Young – Take the Lead” pridružili su se i partneri koji su nagradili najbolje plasiranje. Univerzitet Singidunum obezbedio je besplatnu školarinu i dodatne povoljnosti prilikom upisa na studije; kompanija Devana Technologies, u okviru projekta Udruženja za podsticanje preduzetništva “Živojin Mišić”, preporučiće učitelje, nastavnike i profesore pobedničkih timova za godišnju nagradu “Najbolji edukatori Srbije”.\n“U kompaniji EY izuzetno smo ponosni na “Start Young – Take the Lead” program koji je po drugi put pružio šansu mladim talentima da se istaknu i skrenu pažnju na svoja znanja. Ovaj program pružio nam je priliku da srednjoškolcima otvorimo horizonte poslovnog sveta i čujemo njihova inovativna rešenja na zadate probleme”, izjavila je Sonja Jovanović, rukovodilac odeljenja ljudskih resursa kompanije EY i organizator projekta.\n“Ovo je druga godina za redom kako sprovodimo program i očigledno je da su kvalitet prezentovanja rešenja i samo predstavljanje kandidata značajno poboljšani. Ove godine mnogo više timova borilo se za pobedu, što predstavlja veliki uspeh i ukazuje na to da postoji veliki broj talentovanih, mladih ljudi pred kojima su blistave karijere, a EY je spreman da ih podrži u njihovom razvoju”, rekao je Stiven Fiš rukovodeći partner kompanije EY u Srbiji, Crnoj Gori i Bosni&Hercegovini.


Treneri hvale podmladak Partizana i spremaju se za subotu - Sportske.net\nTrener Radničkog iz Kragujevca Uroš Stevanović kazao je da je mlada ekipa Partizana pokazala kvalitet u današnjoj utakmici Lige šampiona, ali da njegov tim ne treba da se plaši toga.\n"Obe ekipe su odigrale u kombinovanim sastavima. Počeli smo utakmicu kako treba, dok sve ostalo treba da zaboravimo. Partizan je sa svojim mladim igračima pokazao kvalitet, ali ne treba od toga da strepimo u plej-ofu", rekao je Stevanović posle utakmice.\nRadnički je danas na Banjici pobedio Partizan sa 9:8 u devetom kolu Grupe "B" Lige šampiona, a utakmica nije imala rezultatski značaj. Kragujevčani su prvu četvrtinu dobili 4:0, sledeće dve bile su nerešene, a poslednju su crno-beli dobili sa 4:1.\nOve dve ekipe igraće u subotu utakmicu polufinala plej-ofa domaćeg šampionata, u kome Radnički vodi sa 1:0.\nKapiten Radničkog Filip Filipović kazao je da je utakmica bila zanimljiva, ali da se pitanje pobednika ni u jednom trenutku nije postavljalo.\n"Utakmica je bila jako zanimljiva, ali rezultat nijednog trenutka nije dolazio u pitanje, a ne bi ni trebalo protiv ovako podmlađenog Partizana, koji pokazao veliki otpor. Sada je najbitnije da se odmorimo za polufinale, a reprezentativci i za Svetsku ligu", rekao je Filipović.\nTrener Partizana Vladimir Vujasinović pohvalio je svoj tim.\n"Imali smo šta da vidimo danas. Naše mlade snage su pokazale kvalitet. U prvoj četvrtini smo igrali stegnuto i možda je to uticalo na krajnji rezultat. Mi smo tek od sredine druge deonice odigrali na visokom nivou i to je igra kojom treba da igramo u revanšu polufinala plej-ofa", rekao je Vujasinović.\nSlične utiske poneo je i Dušan Mandić.\n"Mislim da smo večeras sa ekipom koja u proseku ima 19,6 godina ostavili dobar utisak. Nismo uspeli da pobedimo, ali to je sada manje bitno. Bitno je bilo zalaganje, a tu smo dali svoj maksimum i čestitam saigračima na pruženoj igri", rekao je Mandić.